Bosić: Nije kleveta nego činjenica da je Dodik ukrao milione\nPredsjednik SDS-a Mladen Bosić izjavio je danas da ostaje pri tvrdnji da je Milorad Dodik “ukrao milione i da to nije kleveta nego činjenica”.\n-Dokazaću da to nije moja kleveta nego je tvrdnja izrečena na osnovu mnogobrojnih dokaza, informacija, dokumenata i direktnih saznanja od ljudi od kojih sam neke i predložio za svjedoke. Dodik tvrdi da je dokaz da nije ukrao milione to što nije pravosnažno presuđen za to. Svi znamo da to nije nikakav dokaz nevinosti, posebno u pravosudnom sistemu u RS-u – kazao je danas lider SDS-a nakon ročišta u Osnovnom sudu u Banjoj Luci po tužbi predsjednika RS-a Milorada Dodika za klevetu.\nBosić navodi da je spreman da dokaže u ovom procesu ono što u RS manje-više svi znaju, da je “Milorad Dodik odgovoran za krađu miliona iz državne kase, odnosno da je sebi i drugima, sebi, bliskim osobama omogućio višemilionsku protivpravnu imovinsku korist”.\nKaže i da je sudu podnio “značajnu dokumentaciju, dokaze i predložio svjedoke”.\n-Nijedna od institucija RS-a nije dostavila zvanične dokumente koje sam tražio radi svoje odbrane, svi su poslali isti odgovor i sada je kristalno jasno da se radi o apsolutnoj kontroli institucija RS-a koje ne rade u interesu građana, nego male grupe ljudi na vlasti koji su srž kriminalne hobotnice u RS-u – rekao je Bosić.\nTvrdi i da je jedan od priloženih dokaza i razlika u imovinskom kartonu Dodika iz 2006. i 2010. godine u iznosu oko pet miliona KM.\n-Tražio sam od poreske uprave podatke o primanjima i plaćenom porezu iz kojih bi bilo jasno da se radi o protivpravnoj imovinskoj koristi. Naravno, nisam dobio zvaničnu informaciju, nego odgovor Poreske uprave RS-a koja tvrdi da nisam pravno zainteresovano lice da dobijem podatke o imovini i plaćenom porezu Milorada Dodika – rekao je Bosić navodeći da je iz tog odgovora sve jasno.\n-Jedan od niza kriminalnih aktivnosti koje smo priložili kao dokaz odbrane je i afera “Frut-Eko” iz koje je vidljivo da je najbliži član porodice Milorada Dodika dobio višemilionski poklon od trećeg lica koje je bilo povezano s dobijanjem kredita IRB na koji je Dodik imao nesumnjiv uticaj. Nije teško izvesti zaključak o višemilionskoj korupciji u ovom slučaju. Ni za to nismo dobili zvanične tražene informacije od nadležnih organa – kazao je Bosić, dodajući da su priloženi i dokazi po mnogim drugim slučajevima.\nRekao je da očekuje da će sud da naredi institucijama da dostave potrebne dokaze koje je u ovom postupku tražio, a koji dokazuju da se iz budžeta RS-a odlilo na milione i milione KM.\nPonovno pripremno ročište u ovom slučaju je zakazano za 18. juni.\nOsnov Milorada Dodika za tužbu je ranija Bosićeva ocjena da je “Milorad Dodik, čovjek koji je sve slagao u vezi s referendumom o otcjepljenju RS-a, vraćanju nadležnosti u pravosuđu s nivoa BiH, reviziji privatizacije, obračunu s kriminalnom i koji je ukrao milionske iznose”.\nPredsjednik SDS-a je ovo rekao reagirajući na prethodne Dodikove navode da je “Bosić patološki lažov“.\nDodik je inače Bosića tužio zbog dijela rečenice “da je ukrao milionske iznose“.\nU tužbi koju je Milorad Dodik podnio protiv Mladena Bosića zbog klevete traži se naknada štete od 10.000 KM.\nNi na ovom pripremnom ročištu Dodik se nije pojavio, već ga je zastupao advokat.\n#milorad dodik#mlden bosić


Srbija prekinula prenos električne energije na Kosovo | Info-ks.net\nSjever 20 godina bez računa za struju Srbija prekinula prenos električne energije na Kosovo\nOdmah nakon početka nezavisnog rada kosovskog energetskog sistema, Srbija je zaustavila prenos od 500 megavata električne energije koji je Kosovo uvozilo iz te zemlje, kaže za Radio Slobodna Evropa (RSE) Nebih (Zariqi) Zarići, član odbora Kosovskog operatora za prenos i tržište električne energije (KOSTT).\nZarići dodaje da su ti megavati, koje je Srbija blokirala, nadoknađeni sporazumom između Kosova i Severne Makedonije o snabdevanju električnom energijom.\n"Poznato je da je Srbija najveći proizvođač električne energije u regionu i sve zemlje u regionu delimično snabdeva Srbija. Kosovo ne ispunjava sve kapacitete za proizvodnju energije. Imali smo manjak od 500 megavata. Te megavate smo do ovog trenutka uzimali od Srbije i u trenutku stupanja na snagu ovog sporazuma, odnosno od kako je kosovski energetski sistem postao nezavistan, Srbija je prestala da prenosi električnu energiju na Kosovo", kaže Zarići.\n"Sada smo već sigurni u funkcionisanje električne energije tako da verujem da će ovih dana snabdevanje biti stabilno", rekao je on uz napomenu da je elektroenergetska interkonekcija od 400 kilovata iz sporazuma sa Albanijom već puštena u funkciju.\nKOSTT napustio regulatorni blok sa Srbijom\nKOSTT od 14. decembra funkcioniše nezavisno od regulatornog bloka EMS (Srbija, Crna Gora i Severna Makedonija). Izlazak iz tog sistema i priključivanje u blok sa Albanijom je predviđeno sporazumom sa Evropskom energetskom mrežom prenosnog sistema za energiju (ENTSO) koji je stupio na snagu 29. septembra.\nTako je puštena u funkciju elektroenergetska interkonekcija od 400 kilovata između Albanije i Kosova, poznatija kao "Energetski autoput Kosovo-Albanija" koja je završena još 2016.\nTo će, prema ocenama KOSTT-a, imati pozitivan uticaj na optimizaciju dva sistema i povećanje prenosnih kapaciteta između dve zemlje.\nMinistarstvo ekonomije i zaštite životne sredine, u čiji sektor spada oblast enregtike, je u izjavi za RSE navelo da će primena sporazuma sa ENTSO biti u fazi testiranja do 31. decembra, te da su angažovani svi akteri iz energetskog sektora.\n"Trenutno se suočavamo sa preprekama iz Srbije koje blokiraju prenos električne energije sa vodova na kosovsko-srpskoj granici. Kako se izveštava, za sada sve ide dobro u ovom procesu. Pomoć međunarodnih partnera ni na koji način ne treba zanemariti", navodi se uz napomenu da se Kosovo trenutno se suočava sa blokadom iz Srbije kada je u pitanju prenos električne energije sa vodova na kosovsko-srpskoj granici.\nBivši ministar za ekonomski razvoj u Vladi Kosova, Valjdrin Luka (Valdrin LLuka) poručuje da će KOSTT sada početi da prikuplja prihode do tri miliona evra godišnje na osnovu cirkulacije električne energije na međunarodnom tržištu.\n"Ovo nezavisno funkcionisanje i saradnja sa Albanijom počeće da se razvija još više, jer imamo liniju velikog kapaciteta, uvek imamo prekomernu proizvodnju energije tokom leta i nedovoljnu proizvodnju tokom zime. I, normalno, otvara se još jedno svetsko tržište, poput Italije, još jedan deo koji omogućava prodaju energije i jeftinije kretanje", kaže Luka.\nMeđutim, Dardan Abazi, viši istraživač u Institutu za razvojnu politiku (INDEP), ocenjuje da nezavisno delovanje kosovskog energetskog sistema ima pozitivne elemente ali ne i realizacija sporazuma kada je u pitanju sever Kosova kao ni garancije da će taj deo biti integrisan u kosovsko energetsko tržište.\n"Bez političke volje i uspostavljanja vlasti kosovskih institucija u tom delu, ne očekujem punu primenu energetskog sporazuma i normalnu funkcionalnost energetskog sistema", kaže Abazi.\nDve decenije bez računa za struju\nPre osamostaljivanja kosovskog energetskog sistema, Srbija je neprekidno stvarala probleme sa raspodelom kapaciteta, kaže Nebih Zarići, član odbora KOSTT-a.\n"Srbija je, kada je to želela, pravila prepreke za kapacitete koje smo uvozili iz različitih zemalja a koje su trgovci prijavljivali preko srpskog sistema", kaže on.\nTakođe, meštani četiri opština na severu Kosova sa većinskim srpskim stanovništvom (Severna Mitrovica, Zubin Potok, Zvečan i Leposavić) od 1999. godine nisu plaćali račune za struju kojom su se snabdevali uglavnom sa Kosova ali po potrebi i iz Srbije.\nProcenjuje se da dug za utrošenu električnu energiju u opštinama na severu Kosova, na godišnjem nivou iznosi oko 12 miliona evra.\nDo 2017. godine, ovaj dug su plaćali građani Kosova iz ostalih opština južno od Ibra.\nSa druge strane, meštani opština na severu Kosova su dobijali račune za utrošenu električnu energiju od srpskog "Elektrokosmeta", koju Kosovo smatra nelegalnom kompanijom.\nMeđutim, za više od 20 godina ima i brojnih korisnika koji su se priključili ilegalno na mrežu i nisu prijavili svoja brojila nadležnom preduzeću, tako da njima nije moguće obračunati utrošenu električnu energiju.\nKosovo i Srbija su 2013. godine, u okviru dijaloga u Briselu, postigli sporazum o energetici kojim je predviđeno osnivanje novog preduzeće pod nazivom "Elektrosever" koje bi funkcionisalo u skladu sa kosovskim pravnim i regulatornim okvirom.\nOvo novo preduzeće bi trebalo da vrši snabdevanje električnom energijom potrošača u četiri opštine na severu Kosova sa većinskim srpskim stanovništvom.\nZarići navodi da je Srbija u Briselu pristala da formira preduzeće u skladu sa zakonima Kosova ali tvrdi da nikada nije podnet zahtev za dozvolu.\n"Tamo [na severu] deluju ilegalno. Neko prikuplja sredstva za utrošenu električnu energiju, ali sada državni organi moraju da reaguju, ko je ta kompanija i kako funkcioniše", navodi on.\nKaže i da će sada, kada je kosovski energetski sistem postao nezavistan, sve nadležne institucije, odnosno Vlada, KOSTT i Elektro energetska korporacija moći lakše da pristupe potrošačima na severu i kada je reč o naplati računa.\n"Trebalo bi još da se razgovara o političkom aspektu, ali verujem da ćemo našim odmerenim pristupom moći da stavimo sever Kosova pod kišobran", kaže Zarići.\nMijačić: Uskoro će biti uspostavljena kontrola nad sistemom naplate\n"Srbija više nema mogućnost da šalje električnu energiju na Kosovo, pre svega na sever Kosova, dok za to ne dobije dozvolu od KOSTT-a", objašnjava Dragiša Mijačić, koordinator beogradske radne grupe za poglavlje 35 Nacionalnog konventa o Evropskoj uniji, koje sadrži mehanizam za praćenje sprovođenja postignutih dogovora u okviru dijaloga Beograda i Prištine.\nOn smatra i da će se sada promeniti situacija kada je u pitanju naplata računa u opštinama na severu Kosova imajući u vidu da će električna energija koja bude dolazila do građana biti regulisana od strane KOSTT-a.\n"To znači da će se vrlo brzo uspostaviti kontrola nad sistemom naplate i ispostavljaće se računi građanima. Međutim, kada se počne sa ispostavljanjem računa građanima, mora da se implementira još jedan segment energetskog sporazuma a to je formiranje preduzeća Elektrosever, ono je registrovano u kosovskom sistemu, međutim nije dobilo licence za rad", kaže Mijačić.\nŠta kažu meštani Mitorivice?\nNeki od meštana Severne Mitrovice imaju različite stavove kada je u pitanju plaćanje računa za struju.\nTako se Zoran Radojković nada da će račune građana sa severa Kosova platiti Srbija.\n"Ionako živimo u veoma priličnom području. Ako im je stalo da održe ovaj deo teritorije, valjda će pokriti te troškove", kaže on.\nMilan Đorđević ukazuje da mnogi meštani Severne Mitrovice nisu plaćali račune za utrošenu električnu energiju: "Struja se ne plaća 20 godina. Dosta je bilo".\nDragan Bojović, pak, smatra da struja ne treba da se plaća ni u budućnosti.\n"Nije u potpunosti rešen ovaj problem. Ni status nije regulisan, pa zašto plaćati račune", kaže Bojović.\nZvaničnici KOSTT-a su u ranijim izjavama za RSE rekli da je Srbija od 2008. ilegalno eksploatisala kosovsku prenosnu mrežu i prikupila prihode od oko 65 miliona evra.


Mađari poslednja prepreka Veprova ka finalu CEFL-a – Wild Boars Kragujevac\nWild Boars Kragujevac > News > Aktuelno > Mađari poslednja prepreka Veprova ka finalu CEFL-a\nU odlučujućem meču za osvajanje prvog mesta u ligaškom delu i plasman u finale CEFL lige, Kragujevac Wild Boarsi dočekuju mađarske Budapest Cowbellse, u subotu od 16 časova, na stadionu FK Pobeda u Beloševcu.\nKragujevčane samo pobeda u ovom, poslednjem meču ligaškog dela sezone, vodi u finale sa jednim od njatrofejnijih timova Evrope, Swarco Raidersima.\nVeprovi su u prvom meču nadigrali turske Koč Ramse (21:14), ali su u domaćem šampionatu savladali Vukove (21:14), pa će zahvaljujući tome naći u finalu, u slučaju da oba srpska tima sezonu završe sa skorom 2-0. Sa druge strane, Mađari ove sezone u domaćem šampionatu imaju po dve pobede i poraza, ali su nagovestili koliko mogu u tesnom porazu posle preokreta, od beogradskih Vukova (27:24).\n– Ekipa iz Budimpešte je iskusna i veoma fizikalna, sačinjena od prekaljenih igrača, od kojih mnogi nastupaju za reprezentaciju Mađarske. Ove sezone mađarska liga je prilično izjednačena, pretrpeli su par iznenađujućih poraza, ali su u CEFL-u prilično namučili Vukove i odigrali odličan meč. Zbog toga nikako ne bismo smeli da ih potcenimo – smatra Predrag Šćekić, lajnbeker i defanzivni koordinator Veprova.\nŠumadinci u ovaj duel ulaze sa novim kvoterbekom, Daltonom Oliverom, koji se za kratko vreme uklopio i ulio sigurnost u igri.\n– Posle nekoliko utakmica u kojima smo pokazali karakter, došlo je do opuštanja. Mislim da smo naučili lekciju, da ne sme biti opuštanja ni u jednom trenutku, jer je u toku utakmice sve moguće, lako se dešava da jedna greska preokrene tok celog meča. Novi kvoterbek se veoma brzo uklopio u način rada i sistem napada, pa se na treninzima ne primećuje da je sa timom nešto više od nedelju dana. Mislim da nam svojim znanjem i iskustvom donosi određenu stabilnost u igri celog tima, a ne samo napada – rekao je Šćekić.\nOn je dodao da ne sumnja da će u ovoj utakmici svi biti izuzetno motivisani.\n– Ulog je veliki, finale CEFL lige i prilika da odmerimo snage sa jednim of najboljih timova u Evropi. Lično me taj potencijalni susret veoma motiviše, jer želim da vidim da li je ono što mi radimo u Kragujevcu dovoljno dobro da igramo sa najboljima, da vidimo da li smo na pravom putu kao organizacija. Očekujem jaku, fizikalnu utakmicu, ali smatram da smo bolji i kompletniji tim i da to moramo da pokažemo na terenu – zaključio je Šćekić.


M. D. 14. avgusta 2015. 22:00\nOgroman broj migranata svakodnevno prelazi preko Austrije u međunarodnim vozovima, a kontrole u onim iz Mađarske, preko Beča za Minhen, su samo sporadične, tvrdi bečki dnevnik „Kurir“.\nSlogan „Štedeti živce, putovati železnicom“ otkrile su mađarske krijumčarske organizacije za svoj posao – dok austrijska policija pokušava kontrolama na autoputevima da stane na put krijumčarima ljudi, tranzit migranata železnicom protiče bez problema i to bez opasnosti po krijumčare, jer im ne preti hapšenje i sudska kazna.\nNa budimpeštanskoj železničkoj stanici Keleti se, kada padne mrak, skupljaju grupe Sirijaca, Iračana i Avganistanaca, prenosi „Kurir“, dodajući da čekaju na „prijatelje“, to jest krijumčare od kojih dobijaju vozne karte. Među njima vlada nervoza, ali ne i strah, jer ponekad bivaju hapšeni, ali relativno brzo puštani sa nalogom da napuste zemlju za 72 sata. Oko 21 sat u Keleti ulazi noćni voz za Minhen, a izbeglice napune hodnike, jer su par evra za rezervaciju sedišta njihovi „prijatelji“ štedeli. Na graničnom prelazu Hegješhalom, ka Austriji, oko 23.48, ulazi kondukter i proverava karte, a izbeglice se plaše da se radi o policiji, piše list. Austrijski kondukter tada ima pune ruke posla, jer zna da izbeglice, iako misle da imaju kartu do Minhena, u rukama drže kartu do Hegješhaloma, pa moraju da doplate nešto više od 50 evra, što je novac kojim mogu da putuju do Salcburga, nedaleko od željene Nemačke.\n„Kurir“ prenosi da kondukter vagon napušta sa procenjenih 1.500 evra, što je dobro za kasu austrijske železnice OeBB, a ujedno je zbog toga što izbeglice nastavljaju put ka drugoj državi što rasterećuje Prihvatni centar Trajskirhen.


Otkup automobila Hyndai\nPočetna / Blog / Hyndai\nOsnovni moto koji je Chung Ju - yunga, osnivač kompanije Hyundai koristio, jeste da je vreme novac. Ovog automobilskog giganta je osnovao, praktično rečeno 1940. godine, kada je započeo posao u jednom, omanjem servisu automobila. Budući da se rukovodio ovom krilaticom, on je poslove obavljao u izuzetno kratkom roku, pa se broj mušterija koje su naročito bile zadovoljne takvim pristupom neprekidno i uvećavao.\nNekako su i političke prilike tada bile povoljne, a u smislu da su Sjedinjene Američke Države nastojale da Koreji, u čijoj prestonici Seulu se i nalazio ovaj servis, pomognu kako bi uspela da zemlju oslobodi od japanske vlasti, pa su upravo stanovnice Amerike i bili mahom njegove mušterije, te je to značajno doprinelo uspehu ovog čoveka.\nNaziv po kome je kompanija danas poznata u celom svetu je upotrebljen zvanično prvi put odmah po završetku Drugog svetskog rata, tačnije 1946. godine, a već godinu dana kasnije je osnovana firma Hyundai Engineering and Constructing. Pomenuta kompanija je bila fokusirana na građevinsku industriju, pa se upravo trenutak njenog osnivanja i smatra zvaničnim početkom postojanja grupacije Hyundai.\nKako je pomenuto preduzeće bilo angažovano i na izgradnji objekta koji je trebalo da koristi čuveni general Ajzenhauer, to je značajno doprinelo da ono postane izuzetno poznato, te da se njegove usluge često koriste. Upravo nakon toga je ova firma postala nosilac izgradnje vojne baze Sjedinjenih Američkih Država i to na dve lokacije, odnosno na ostrvu Gvam i na Aljasci.\nSada već model koji je ušao u istoriju, nadaleko čuvena Kortina je lansiran 1968. godine, a nastao je u saradnji sa kopanijom “Ford”, sa kojom je Hyundai neposredno pre toga zvanično potpisao specijalnu vrstu sporazuma, koji je podrazumevao da će dve firme deliti tehnologiju. Vrlo brzo posle toga je lansiran i model automobila poznat kao Poni, a on je specifičan u tom smislu što je proizveden na teritoriji Koreje. Međutim, tom prilikom je primenjivana specifična tehnologija koja je pripadala japanskom proizvođaču automobila, kompaniji “Micubiši”.\nTek 1986. godine je Hyundai uspeo zvanično da se probije na tržište Amerike, a tada je prezentovan model poznat kao Excel. Razlog njegove velike popularnosti je, sasvim sigurno bila i nadasve niska cena za tadašnje uslove, a podaci koji su dostupni pokazuju da je za samo šest meseci prodaja bila vrtoglava, te da je kupljeno preko sto hiljada automobila.\nUjedno je i ova kompanija u procesu proizvodnje, odmah posle njegovog lansiranja počela da primenjuje tehnologiju koju su njeni stručnjaci osmislili. U tom periodu je prezentovan i model Hyundai Sonata, a on je bio i prvi automobil srednje veličine koji je pomenuta kompanija proizvela.\nPosle tako velikog uspeha je usledio i veliki pad popularnosti ovog brenda, a primaran razlog se odnosi na nesigurnost modela i na kvalitet, koji je tada bio na vrlo niskom nivou.\nIako je na tržištu SAD - a Hyundai bio prilično loše kotiran, to nije naročito uticalo na njegovo poslovanje, jer je menadžment doneo odluku da poboljša tehnologiju, pa samim tim i kvalitet. Takođe su se fokusirali i na značajno unapređenje dizajna, tako da je nedugo nakon unošenja svih tih izmena ova firma postala sigurno jedan od vodećih proozvođača. Informacije pokazuju da je jedan od 10 najuspešnijih kompanija koje se bave proizvodnjom automobila u celom svetu. Na teritoriji Južne Koreje je prvi po proizvodnji, dok se na području cele Azije smatra drugim najuspešnijim proizvođačem. U blizu 200 zemalja u svetu se prodaju modelu ove kompanije, ali se svakako vrši i otkup automobila Hyundai u celom svetu.\nPored već navedenih, poznati su i modeli Hyundai Veloster, Aslan i Mistra, kao i Hyundai Eon, te Grandeur, kao i Accent. Svakako treba pomenuti i Hyundai Tucson, kao i Hyundai Porter, te Starex, ali i model Hyundai Santa Fe.


Vučić: Patrušev nije dolazio i neće dolaziti u Srbiju - Politika - Dnevni list Danas\nPočetna » Vesti » Politika » Vučić: Patrušev nije dolazio i neće dolaziti u Srbiju\nVučić: Patrušev nije dolazio i neće dolaziti u Srbiju\nPoseta sekretara Saveta bezbednosti Rusije Nikolaja Patruševa Beogradu je otkazana, saopštio je danas predsednik Srbije Aleksandar Vučić, odbacujući navode da je Patrušev bio u Beogradu.\nNije bio tu i neće dolaziti u Beograd, rekao je Vučić novinarima, posle otvaranja Kliničkog centra Srbije nakon završene prve faze radova, podsećajući da je Patruševa poseta najavljena pre desetak dana.\nNajveću zabrinutost, ali i najveću odgovornost za mir u regionu pokazuje upravo Srbiju. Mi ne koristimo situaciju da bilo koga, na bilo kakav način napadamo, optužujemo šta se događalo našoj zemlji 1999. godine, istakao je Vučić.\nUskoro nam slede i datumi o kojima ćemo moći da govorimo, 17. i 24. mart. U svakom slučaju je da se drži striktno međunarodnog javnog prava, da poštujemo svoju zemlju, da poštujemo druge zemlje, da ne vređamo druge narode, rekao je Vučić.\nVučić je podsetio da je pre nekoliko dana u medijima, „sa istim vlasništvom tajkuna ili uticajem medija bajing agencijom, Dajrekt medije“, objavljeno kako Srbija ne priznaje teritorijalni integritet Ukrajine, sve sa ciljem da se Srbija „ocrni“ pred Zapadom.\nMi smo reagovali, ali kao što kažemo u laži su kratke noge, svaki demanti je muka za onoga koji demantuje, rekao je Vučić i dodao da će se nastaviti sa lažima.\nVučić nije želeo da odgovara na pojedina pitanja uz navode da je u Kliničkom centru u svojstvu predsednika Republike.\nAleksandar Vučićnikolaj patrusevRusijaBeograd


Dragan Sladojević 10.04.2017 08:25\nBANJALUKA - Od industrije igara na sreću u RS direktno živi 24.000 osoba. Zvanični podaci pokazuju da je direktno u ovoj djelatnosti zaposleno oko 2.000 ljudi, a s članovima porodica taj broj iznosi 8.000.\nTo je potvrdio Milutin Ćosić, direktor ALPIS-a, Udruženja priređivača igara na sreću RS, koji pojašnjava se cifra od 24.000 ljudi dobije kada se u obzir uzmu i razni dobavljači, najmodavci, komunalne službe, internet provajderi, proizvođači papira, sredstava za higijenu, IT i TV opreme, te namještaja, kao i majstori i ostali.\nĆosić napominje da zarade legalnih priređivača igara na sreću, koji posluju u RS, ni približno nisu onolike kako se ovih dana, kako kaže, prilično tendenciozno, pokušavaju predstaviti u javnosti.\nIstiče da su od 189 miliona evra, što čini ukupnu uplatu igrača ili promet na godišnjem nivou, isplaćeni dobici oko 172 miliona evra.\n"Podaci jasno pokazuju da su ovi priređivači na sreću u RS imali bruto prihod od oko 17 miliona evra. Od toga su plaćeni porezi, ostale dažbine prema državi, odnosno parafiskalni porezi, najamnine za lokale, plate, doprinosi… Ukupna dobit ovih priređivača igara na sreću u 2015, dakle, bila je oko 6,8 miliona evra. Suština je da su prihod, a tek dobit, značajno niži od prometa kladionica", pojašnjava Ćosić.\nDodaje da pretpostavljaju da je cilj plasiranja ovakvih zluradih informacija, gdje se promet izjednačava s prihodom, isti kao i u FBiH, a da "potiče iz istih lobističkih inostranih firmi koje imaju monopolističke pretenzije u RS".\nOn tvrdi da su razni lobiji, koji na silu žele promijeniti zakonsku regulativu u FBiH u svoju korist, sve prisutniji i u RS, i neskriveno rade za račun određenih interesnih grupa.\n"Nastojanjem da se uvedu nerealno veliki porezi privatnim priređivačima igara na sreću, posebno kladionicama, veoma pogoduju i nelegalnim inostranim online priređivačima, koji nemaju baš nikakve poreske obaveze prema državi", kaže Ćosić.\nOcjenjuje da bi se problem nelegalnih priređivača mogao potpuno riješiti objavljivanjem svih podataka i adresa online priređivača igara na sreću. RS, kako kaže, jedina u Evropi ne daje javno te adrese prijavljenih lokacija i zato je i nemoguća potpuno efikasna borba protiv nelegalnih priređivača.\n"Više puta smo to tražili od Uprave za igre na sreću i nadamo se da će uskoro i to biti omogućeno", napominje Ćosić.\nNaglašava da se postavljaju i automati u privilegovan položaj u odnosu na ostatak posebnih igara na sreću, a što se vidi i u prijedlogu zakona u FBiH.\n"Izmjene zakona u tom smislu dovele bi do premještanja legalnog priređivanja igara na sreću na crno tržište, odliva velikog novca iz RS, a osiromašilo bi i državni budžet i ugrozilo egzistenciju desetina hiljada porodica koje žive od legalne industrije igara na sreću", kaže Ćosić.\nĆosić smatra da postojeća zakonska regulativa "pogoduje Državnoj lutiji i daje joj privilegovan, donekle monopolistički položaj u RS", ali i da, ipak, ostavlja mogućnost da se koliko-toliko održivo posluje. Porezi, kako kaže, jesu veliki, ali još ne toliki da onemogućavaju rad.\n"Problem je što određene lobi grupe žele da prepišu zakonski prijedlog koji je pred usvajanjem u FBiH, a koji bi za ovu privrednu djelatnost, ako se zaista i usvoji, imao nesagledivo štetne posljedice", kaže naš sagovornik.\nDodaje da bi oporezivanje uplata, što se, kako kaže, želi postići novim prijedlogom zakona u FBiH, poslovanje ove branše učinilo praktično nemogućim.\n"Sličan primjer bi bio, recimo, kao da bankama saberete sve platno-prometne transakcije čime biste dobili promete od stotine milijardi evra i to računali u dobit, ali u stvarnosti je zarada samo nekoliko procenata, pa je zato i sistem oporezivanja i tumačenja prihoda prilagođen toj djelatnosti. Naša industrija se mora oporezivati po istom principu koji je već uspješno primijenjen u EU, u Velikoj Britaniji", ocjenjuje Ćosić.\nBazirajući se na crno tržište, kaže da je ono veliki problem svima, ne samo privatnim priređivačima igara na sreću, jer se preko njega odliva mnogo novca iz RS. Ono je, kako kaže Ćosić, zahvaljujući djelovanju države uglavnom suzbijeno, s tim što negdje još postoji, ali ne u zabrinjavajućoj mjeri. Zaključuje da se borba protiv te pojave mora stalno voditi.\nĆosić kaže da je prilično problematičan način na koji pojedina udruženja pokušavaju da "ukažu" na problem patološkog kockanja.\n"Nisam siguran da proizvoljno plasiranje ogromnih brojki o navodnim patološkim kockarima i zahtjevi za zabranom čitave jedne privredne grane predstavljaju pravi put u borbi koju svi zajedno vodimo, a to je da što je moguće više usmjeravamo naše igrače na odgovorno i kontrolisano klađenje", kaže Ćosić.\nPodsjeća da je u svim uplatnim mjestima njihovih kompanija članica najstrože zabranjen ulaz maloljetnicima, te da se svi njihovi operateri obučavaju da prepoznaju momenat kada klađenje pređe u patologiju i da se bore protiv toga svim snagama.\n"U pripremi je potpisivanje ugovora našeg udruženja sa državnom bolnicom, čiji stručnjaci će držati dodatne obuke svim našim zaposlenim kako da uoče i utiču na prevenciju svakog oblika eventualne zavisnosti", najavio je Ćosić.\nNaglašava da je problem kockanja jedan od problema ove, kao i svih ostalih industrija, te da se prevencijom i kontrolom samih priređivača ono može sasvim umanjiti. Smatra da su to uspjeli u velikoj mjeri.\nKlizište odnijelo protivtenkovsku minu na lokalni put\nDrugo polugodište u KS počinje 31. januara\nSelak: Podrška za šampiona\nTrbić: Društvo je zabasalo u prošlost sa tri plemenska nacionalizma


Mini krediti online Novska - Brzikrediti24\nMini krediti online Novska\nNepredviđeni troškovi su neprijatnost sa kojom smo se svi susreli, međutim mini krediti online Novska nude brzo, sigurno i jednostavno rješenje. Zahvaljujući ovim servisima, moguće je doći do hitno potrebnog novca bez odlaska u banku, čekanja u redovima i skupljanja gomile dokumenata.\nMini krediti online osim što su postali veoma popularni u Evropi i svijetu, dostupni su i u našoj zemlji i već su osvojili mnoge korisnike. Prema istraživanju koje je sprovela Agencija za bankarstvo pokazalo se da od 13.518 stanovnika koji žive u gradu Novska, 21% njih je koristilo mini kredite online. Usprkos predrasudama i skeptičnosti većina građana imala je pozitivno iskustvo kada su mini krediti online u pitanju.\nŠta znače tačno mini krediti i ko je najpovoljniji za Novska?\nNa našoj web stranici možete dobiti više informacija o ovom modernom načinu kreditiranja, kao i detaljnu ponudu mini kredita online Novska. Saznajte kako aplicirati za mini kredite online, koji period otplate izabrati i na šta treba obratiti pažnju.


Samoopredeljenje je o tome zvanično obavestilo i predsednika Kosova Hashima Thacija, koji je na svom Fejsbuk nalogu objavio dekret u kojem predlaže lidera pokreta Samoopredeljenje, Albina Kurtija, za mandatara buduće vlade.\nU dekretu se navodi da se Kurti predlaže Skupštini Kosova kao kandidat za premijera za formiranje vlade i da ima najviše 15 dana da sastav vlade predstavi Skupštini na glasanje.\nThaci pozvao Kurtija da preuzme njegovu odluku o mandataru\nPoslanica ispred Samoopredeljenja Albulena Haxhiu rekla je da su naredni dani "idealna šansa za istorijsku odluku u skladu za voljom građana".\n"Kako bi oživeli volju građana izraženu 6. oktobra, učinili smo mnoge kompromise. Red je da DSK dokaže da zaista želi promene", napisala je ona na Fejsbuku.\nPotpredsednica Demokratskog saveza Kosova Vjosa Osmani izjavila je pak u ponedeljak da volja za postizanje sporazuma sa pokretom Samoopredeljenje postoji. Ona je dodala da se u tom pravcu naredne dve nedelje moraju maksimalno iskoristiti, „a ne da dve partije prebacuju krivicu jedna na drugu“.\nIstakla je da se sporazum može postići samo ukoliko postoji jasna volja i spremnost za kompromis.


MINISTAR ODBRANE U SKOPLJU: Evo šta je rekao o bezbednosnim pretnjama po naš region! • HAPPYTV.RS\nMINISTAR ODBRANE U SKOPLJU: Evo šta je rekao o bezbednosnim pretnjama po naš region!\nMinistar odbrane Zoran Ðorđević rekao je danas u Skoplju da se u ovom momentu sve države našeg regiona suočavaju sa istim ili veoma sličnim izazovima i rizicima, koji pozivaju na zajednički odgovor u njihovom rešavanju.\nGovoreći na otvaranju Stalne organizacije Balkanskih vojnomedicinskih snaga (BMTF), Ðorđević je istakao da Srbija pridaje poseban značaj regionalnoj saradnji i da neprestano radi na razvijanju dobrih međususedskih odnosa i međusobnog razumevanja, saopštilo je Ministarstvo odbrane.\nOsvrćući se na Projekat Stalne organizacije BMTF, Ðorđević je naveo da on omogućava državama da efikasnije koriste svoje medicinske snage i sredstva, te da su najbolji je primer funkcionisanja principa „udruživanja i deljenja".\nMinistar odbrane je istakao veliki značaj BMFT, kao jedinice koja će biti sposobna da obezbedi medicinsku podršku u kriznim situacijama i da brzo reaguje radi otklanjanja posledica katastrofa u regionu.\n- Benefit od uspostavljanja ovakve jedinice u regionu imaće sve države učesnice, a otvaranje sedišta Stalne organizacije BMTF je prvi korak ka tom cilju - istakao je Ðorđević.\nOn je izrazio nadu da će celokupan pravni okvir, u vezi sa formiranjem i funkcionisanjem BMTF, biti uspostavljen u najskorije vreme i da će sve države učesnice i partnerske države uložiti napore da BMTF postane prepoznatljiva i respektivna snaga regiona.\nTokom boravka u Skoplju, ministar Ðorđević razgovarao je sa ministarkom odbrane Slovenije Andrejom Katič i makedonskim ministrom odbrane Zoranom Jolevskim.\nPrilikom susreta sa ministarkom Katič, Ðorđević je istakao da Srbija ceni podršku Slovenije u procesu evrointegracija, posebno u procesu otvaranja pregovaračkih poglavlja bez dodatnih uslovljavanja.\nPreneo je zahvalnost pripadnicima slovenačkog kontingenta KFOR na profesionalnom angažovanju i doprinosu bezbednosti na Kosovu i Metohiji.\nÐorđević i Katič izrazili su spremnost da se u narednom periodu zajedničkim naporima i angažovanjem izbore sa mnogobrojnim bezbednosnim izazovima koje nameće aktuelno vreme.\nObostrano je konstatovano da saradnja u oblasti odbrane prati sveukupne bilateralne odnose, te da postoji prostor za njeno dodatno unapređenje.\nÐorđević i Jolevski izrazili su zadovoljstvo činjenicom da je saradnja u oblasti odbrane između Srbije i Makedonije razvijena, posebno vojno-vojna, vojnoobrazovna, vojnomedicinska i saradnja u oblasti odnosa sa javnošću.\nMogućnost školovanja pripadnika Makedonske armije na Medicinskom fakultetu Vojnomedicinske akademije, kao i neophodnost konkretizacije inicijative za remont helikoptera, navedeni su kao mogućnost za dalje proširenje saradnje.\nGovoreći o zadovoljstvu zbog prisustva ceremoniji otvaranja sedišta Stalne organizacije balkanskih vojnomedicinskih snaga u Skoplju, Ðorđević je naglasio da je reč o kruni dosadašnje uspešne vojnomedicinske saradnje ministarstava odbrane Srbije i Makedonije, ali i zemalja regiona, navodi se u saopštenju.


Tokom meseca DECEMBRA 2006. godine izvršena su merenja aerozagađenja na 7 mernih mesta na području opštine Kikinda i to:\nU toku meseca decembra na dva merna mesta, ZZZZ i Mikronaselje u periodu od po 7 dana su merene i koncentracije ukupnih suspendovanih čestica. U dva od sedam dana su na oba merna mesta u ukupnim suspendovanim česticama određivani i teški metali i to na mernom mestu ZZZZ: cink, kadmijum, olovo, živa i mangan, a na mernom mestu Mikronaselje: cink, kadmijum, olovo, živa i aluminijum.\nKoncentracija čađi (GVI je 50 µg/m3) na mernom mestu Novi Kozarci prekoračuje GVI dana 27.12.06. i iznosi 68 µg/m3, dok je u ostalim danima i na ostalim mernim mestima u granicama propisanim Pravilnikom, iako se uočava značajan porast koncentracije čađi u odnosu na prethodni mesec na svim mernim mestima, izuzev mernog mesta ZZZZ.\nProsečne mesečne kao i maksimalne koncentracije kiselih oksida i azotdioksida su u granicama propisanim pomenutim Pravilnikom na sva četiri merena merna mesta. Prosečna mesečna koncentracija prizemnog ozona od 11,7 µg/m3 (GVI je 85 µg/m3) je takođe u normalnim granicama, kao i dnevne koncentracije.\nKoncentracija ukupnih suspendovanih čestica je svih sedam dana merenja na mernom mestu ZZZZ bila iznad GVI od 120 µg/m3, a kretala se od 159 do 260 µg/m3.. Na mernom mestu Mikronaselje takođe je došlo do prekoračenja gornjih graničnih vrednosti koncentracije (GVI je 120 µg/m3) ukupnih suspendovanih čestica u toku svih 7 dana ili u toku 100% ispitivanog perioda .Vrednosti koncentracija ukupnih suspendovanih čestica su se kretale od 349 do 942 µg/m3 (7 puta viša vrednost od propisane)!\nKoncentracije žive su u suspendovanim česticama bile u granicama propisanim Pravilnikom. Isto se može reći i za koncentracije kadmijuma i olova. Koncentracija aluminijuma je tokom ovog meseca bila i dalje visoka na Mikronaselju i iznosila je 22,05 odnosno 14,7 µg/m3. Koncentracija cinka je takođe bila relativno visoka na oba merna mesta i iznosila je od 7,26 do 11,1 µg/m3. (Pravilnik ne propisuje GVI za cink niti za aluminijum). Na mernom mestu ZZZZ koncentracija mangana u suspenovanim česticama bila je ispod GVI.\nDakle, možemo konstatovati da su i dalje povišene vrednosti koncentracija suspendovanih čestica na oba merna mesta: ZZZZ i Mikronaselje, pri čemu je na Mikronaselju dostigla 7 puta višu vrednost od propisane, te da su koncentracije aluminijuma i cinka iz suspendovanih čestica u vazduhu još relativno visoke. Koncentracije kadmijumna, olova, žive i mangana u suspendovanim česticama su bile daleko ispod\nKoncentracije čađi na tri od četiri merna mesta beleže značajan porast u posmatranom periodu, odnosno prekoračenje tokom jednog dana na jednom mernom mestu.\nDalje, možemo konstatovati da nisu povišene vrednosti ukupnih taložnih materija ni na jednom mernom mestu u aerosedimentu, kao ni vrednosti koncentracija teških metala u taložnim matarijama. Ostale osnovne zagađujuće materije - kiseli oksidi, azot-dioksid kao ni ozon, tokom proteklog meseca, takođe nisu bile povišene.


Stefanović: Podsticanje građana da se ne vakcinišu jedan oblik hibridnog ratovanja - Društvo - Dnevni list Danas\nPočetna » Društvo » Stefanović: Podsticanje građana da se ne vakcinišu jedan oblik hibridnog ratovanja\nMinistar odbrane Nebojša Stefanović ocenio je danas da je „podsticanje“ gradjana da se ne vakcinišu protiv korona virusa, „jedan od oblika hibridnog ratovanja“.\nStefanović je naveo da se u svrhu takvog oblika ratovanja danas mogu koristiti „i mediji, industrija, obrazovanje, istorija, razne kontroverze“.\n„Ako podstičete na nevakcinisanje, to već znači da zemlja ostaje duže u kovidu, što dalje utiče na njenu ekonomiju i time nekoj drugoj pružate komparativnu prednost. I to je jedan od oblika hibridnog ratovanja“, naveo je Stefanović a prenelo Ministarstvo odbrane.\nOn je povodom Dana Vojske Srbije, koji se obeležava 23. aprila, uručio godišnju nagradu za najbolji naučnoistraživački projekat timu sa Instituta za strategijska istraživanja Univerziteta odbrane, koji čine pukovnici Nebojša Nikolić i Miroslav Mitrović i potpukovnik Milinko Vračar, za rad „Hibridno ratovanje – iskustva i perspektive“.\nNagrada za najbolju doktorsku disertaciju u 2020. godini pripala je pukovniku Mirjani Milenković, iz Centra za mirovne operacije Generalštaba za rad „Zapadni Balkan kao potkompleks u Teoriji regionalnog bezbednosnog kompleksa“.\nMinistar je da posle dodele nagrada najavio da će nedelju, povodom Dana VS, biti priredjen koncert umetničkog ansambla „Stanislav Binički“ na beogradskom Kalemegdanu uz defile orkestra Garde kroz Knez Mihailovu ulicu.\nhibridno ratovanjeKorona virusNebojša StefanovićvakcinacijaBeograd


Pao F-35, ima povrijeđenih - BIGportal.ba\n25 Januara, 2022 25 Januara, 2022 0314\nSedam pripadnika američke ratne mornarice povrijeđeno je kada je američki ratni avion F-35C, tokom rutinskih operacija, imao nesreću tokom sletanja na pistu nosača aviona USS „Karl Vinson“ u Južnom kineskom moru, a pilot bio primoran da se katapultira, saopšteno je iz Pentagona.\nPilot se bezbjedno katapultirao iz aviona i izvučen je američkim vojnim helikopterom. On je u u stabilnom stanju, ali ukupno je sedam mornara povrijeđeno – navodi se u saopštenju i precizira da su trojica pripadnika mornarice morala da budu evakuisana do medicinske ustanove u Manili, dok je četvoro zbrinuto na brodu i pušteno nakon ukazane pomoći, prenosi Rojters.\nMornarica je saopštila da je pokrenula istragu u uzrocima nesreće mlaznog aviona F-35 koji proizvodi kompanija “Lokid Martin”.\nAmeričko ministarstvo odbrane saopštilo je ranije danas da su dve udarne grupe američkih mornaričkih nosača aviona, koje predvode brodovi USS „Karl Vinson“ i USS “Abraham Linkoln”, u nedjelju počele operacije u ?užnom kineskom moru, prenio je Tanjug.\nU saopštenju je navedeno da će se izvoditi vježbe koje uključuju operacije protiv podmornica, vazdušni napadi i PVO s ciljem jačanja borbene gotovosti.\nŠvajcarci na “Leks Netfliks” refernedumu podržali izmjene Zakona o filmovima\nBlumberg: NATO Rusiju može označiti kao direktnu prijetnju\nOkrenuo dvospratni autobus – nastavio da vozi u suprotnom smjeru FOTO


Nedimović: Stočarska proizvodnja raste – Agropress\nNedimović: Stočarska proizvodnja raste\nZahvaljujući subvencijama, višegodišnji pad proizvodnje junećeg mesa prvi put je zaustavljen prošle godine.\nA u porastu je i uzgoj svinja, gde je dodatna stimulacija to što se cena, dugo na nivou od 110 do 120 dinara, sada popela na 145, 150 za kilogram žive mere – rekao je za Danas ministar poljoprivrede Branislav Nedimović.\nOn je dodao da novi podsticaj stočarstvu treba da pruži sporazum koji Srbija treba da potpiše u aprilu sa kineskom Agencijom za bezbednost hrane, čime se stvaraju uslovi i za izvoz mesa u tu zemlju. Prema rečima Nedimovića, i dolazak nemačkog Tenisa trebalo bi da pomogne uvećanju stočnog fonda, jer je Srbiji potrebno što više genetskog materijala za razvoj proizvodnje i to ne samo svinjskog, nego i junećeg i jagnjećeg mesa.\nKako je ranije objavljeno, tri velika proizvođača mesa, „Đurđević“, Neoplanta i Juhor, imaju potrebne sertifikate za proizvodnju junećeg i jagnjećeg mesa, a od kineske Agencije očekuju potvrdu da ispunjavaju standarde te zemlje. Direktor firme „Đurđević“, Đorđe Kuzmanac kaže da će biti uporni u nastojanju da od kineske Agencije dobiju potvrdu sertifikata, jer za njih to znači novu perspektivu. On priznaje da u ovom trenutku nemamo dovoljne količine za veliki izvoz, ali tvrdi da bi novi ugovori to mogli da promene.\n– U proizvodnji su bitna dva aspekta – sigurnost sirovine i mogućnost prodaje. Očekujemo da sa kineskim partnerima najpre sklopimo ugovore na tri godine, što je ciklus koji omogućava da se ovde uveća broj grla, a ukoliko zadovoljite sve potrebe kupca, slede dugoročni poslovi. Za nas je praktično i prva faza velika šansa, jer kada imate osiguranu prodaju na jednom delu kineske teritorije, onda možete da kreirate razvojnu strategiju, da svojim dobavljačima ponudite dobre uslove, a i da sami razvijate stočni fond. Mi već sada imamo farmu sa hiljadu grla, čije kapacitete proširujemo – ističe Kuzmanac za naš list i dodaje da bi u aranžmanu sa Kinezima, prvo ponudili goveđe i juneće meso, a potom bi asortiman širili i na svinjsko.\nPrema njegovim rečima, kada i ukoliko prve pošiljke krenu put Dalekog Istoka, domaći potrošači ne bi trebalo da brinu kako će zbog velike tražnje doći do poremećaja na srpskom tržištu.\n„Osnovu naše proizvodnje čini prodaja u zemlji, jer bez stabilnosti na matičnom tržištu ni izvoz ne može da bude siguran oslonac“, kaže on i naglašava da će meso iz Srbije, bar kada je o toj firmi reč, biti konkurentno na kineskom tržištu, što ne znači i jeftinije, već da će cena biti formirana prema kvalitetu.\nPoljoprivrednici iz Slovenije obišli Čačak


Beograd i Ljubljana na fotografijama na Kalemegdanu - Bizlife.rs\nBeograd i Ljubljana na fotografijama na Kalemegdanu\n17:27 Beograd, 29/11/2011\nIzložba fotografija belgijskog autora Džima Simkea „Ljubigrad – Belana“ (Ljubi Beograd, bela Ljubljana) otvorena je danas od 12 sati na Savskom šetalištu u parku Kalemegdan. Posetioci će moći da je pogledaju do 15. januara 2012. godine.\nLjubljana i Beograd na fotografijama Džima Simkea izgledaju kao većina evropskih gradova. Ova univerzalnost rezultat je umetnikovog dara da prepozna zajedničko u situacijama ili okolnostima za koje bi se, po svakoj logici kontekstualizacije sadržaja, usudili da pretpostavimo da je autohtona ili specifična samo naša ili samo njihova.\nNeutralnost njegovog pristupa neposrednom okruženju, na taj način, paradoksalno, dobija izvesno političko značenje. Anonimni fotograf kao da nam poručuje da sve interpretacije i koncepcije identiteta i autentičnosti prestaju da važe u javnom međuprostoru, u praznom hodu svakodnevice.\nLjubljančani i Beograđani na ovim fotografijama kreću se od jednog do drugog mesta produkcije i konzumiranja, ostavljajući trag sopstvene „slow-motion” realnosti, navodi Vladimir Tupanjac u katologu za ovu izložbu.\nIzložbu realizuju Javno preduzeće „Beogradska tvrđava“ i Centar za kulturnu dekontaminaciju, u saradnji sa Srpskim kulturnim centrom „Danilo Kiš“ iz Ljubljane i uz podršku grada Beograda.


Italijanska kompanija A2A prodaje akcije u Elektroprivredi Crne Gore\nItalijanska kompanija A2A prodaje akcije u EPCG\nItalijanska kompanija A2A odlučila je da proda svoj udeo u Elektroprivredi Crne Gore (EPCG), saopštio je crnogorski premijer Duško Marković. On je rekao da vlada očekuje zvanično obaveštenje o odluci da bi odlučila da li da ona otkupi akcije ili ne po pravu preče kupovine.\nItalijanska kompanija je strateški partner Vlade Crne Gore sa pravom upravljanja EPCG od 2009. godine kada je za 430 miliona evra kupila paket akcija koji nije većinski. Ugovor sa vladom Crne Gore je istekao 2015. a sredinom 2016. je usvojen novi ugovor koji omogućava A2A da izađe iz EPCG uz uslov da vlada ima pravo preče kupovine akcija po ceni od 250 milion evra, koje bi isplatila u sedam godišnjih rata.\nStav crnogorske Vlade je da želi da nastavi partnerstvo jer smatra da je ugovor sa italijanskom kompanijom strateški važan za energetsku nezavisnost zemlje.\nSkupština Crne Gore je početkom marta ove godine usvojila aneks akcionarskog ugovora sa A2A o daljem upravljanju EPCG koji daje italijanskoj kompaniji priliku da se do 30. juna izjasni o namerama u vezi sa prodajom akcija.\nOsnovne stavke novog aneksa ugovora su definisanje načina izlaska A2A iz EPCG i garancije da se neće odustati od izgradnje drugog bloka Termoelektrane Pljevlja. Premijer Marković je novinarima rekao da je definitivno jasno da će se izgraditi drugi bloka Termoelektrane Pljevlja, dodajući da se još vodi dijalog sa mogućim investitorima.\nIzvršni direktor A2A Valerio Kamerano je izjavio ranije da će ta italijanska kompanija razmotriti povlačenje iz EPCG ukoliko Vlada Crne Gore ne reši probleme oko investicija, isplate dividendi i u vezi sa upravljanjem elektroprivredom.\nTagovi: A2A, Elektroprivreda Crne Gore, EPCG, Termoelektrana Pljevlja, Vlada Crne Gore\nPočetna » Vesti » Električna energija » Italijanska kompanija A2A prodaje akcije u EPCG


Funkcioner stranke Angele Merkel dao ostavku zbog pomoći Grčkoj\nM. D. 24. jula 2015. 07:00\nPredsednik Odbora za unutrašnju politiku Bundestaga Volfgang Bozbah iz Hrišćansko-demokratske unije (CDU) kancelara Angele Merkel podneo je danas ostavku na tu funkciju, zbog neslaganja sa politikom vlade u Berlinu prema Grčkoj, javljaju mediji.\n„To nisam učinio iz tvrdoglavosti, već iz ubeđenja“, obraložio je on svoju ostavku danas, naglasivši da ne želi da ide istim putem kao vlada i da će zadržati svoj poslanički mandat u Bundestagu.\nMediji ocenjuju da je Bozbah izabrao srednji put i da je „malo dao ostavku“.\nBozbah je kritikovao svoju partiju zbog milijardi evra pomoći Grčkoj i smatra da je rizik garancije za poreske obveznike previsok, pošto Grčka, prema njegovom uverenju, kredite ne može vratiti ni na vreme, a ni potpuno.\n„Kao poslanik čovek ne može odlučivati o sadržaju, već samo može sa `da` ili `ne` glasati… Ja ne mogu i neću glasati protiv svojih ubeđenja…“, rekao je Bozbah koji je od 1994. godine poslanik u Bundestagu i koji je jedno vreme obavljao i dužnost ministra unutrašnjih poslova.\n„Ja ću za Angelu Merkel da bijem svaku bitku… ali ne mogu i neću, takođe ni ubuduće, da glasam protiv svojih ubeđenja“, rekao je Bozbah.\nNemacki Bundestag je prošle sedmice na vanrednoj sednici dao `zeleno svetlo` za novi paket pomoći Grčkoj, vredan 86 milijardi evra, a među protivnicima dalje pomoći Atini bilo je i oko pedesetak poslanika iz redova demohrišćana.\nSumnja među poslanicima je, izgleda, velika, a tabor onih koji su rekli `ne`, očito porastao, pošto je, u februaru kada se usvajao produžetak drugog paketa pomoći, 29 demohrišćana bilo protiv.\nZa novi paket pomoći glasalo je 439 poslanika, protiv je bilo 119, a uzdržanih bilo 40.\nMeđu onima koji su bili protiv, nalaze se i poslanici iz redova, takođe, vladajućih socijaldemokrata, ali i opozicione Levice, koji su glasali protiv, uz argument da su Grčkoj postavljeni preteški uslovi.\nGlasanju u Bundestagu prethodilo je i uvodno izlaganje Merkelove, koja je u svom govoru ukazala na potrebu solidarnosti, kompromisa i dalje pomoći Grckoj, kako bi ona ponovo „stala na noge“ i upozorila da bi alternativa tome bio haos – u Grčkoj i u Evropi.


Kako saznaje "Informer" u kabinetu bugarskog ministra zdravlja Kostadina Angelova, vlada u Sofiji prati epidemiološku situaciju u čitavom regionu, posebno u Srbiji, gde opada broj zaraženih.\n- To nam je ključno da uzmemo u razmatranje ukidanje ograničenja na granici za srpske državljane. Na celoj crnomorskoj obali zabeležena su samo tri slučaja zaraze, tako da je letovanje u omiljenim letovalištima Srba - Sunčev breg, Zlatni pjasci, Nesebar i Primorsko bezbedno - napomenuli su u Ministarstvu zdravlja Bugarske.\nSRBIJA UVODI PCR TEST I IZOLACIJU ZA STRANCE "Dileme nema za Brazil i Indiju, videćemo za evropske zemlje, do KRAJA NEDELJE odluka"\nNaši građani, trenutno, Bugarsku mogu da koriste samo kao tranzit na proputovanju ka Turskoj.\nInformaciju o mogućnosti otvaranja granice za Srbe potvrđuje i direktor Nacionalne asocijacije turističkih agencija (JUTA) Aleksandar Seničić.\n- Postoji najava da će državljani Srbije od 16. avgusta moći u Bugarsku. Razmatra se da se ukine obavezan test na koronu, ali će na snazi ostati mera obaveznog merenja temperature na granici - rekao je Seničić.\nOn je istakao da su u toku razgovori sa grčkim i crnogorskim vlastima da se srpskim turistima, uz negativan test na koronu, omogući da u ostatku sezone letuju u ovim državama, ali da su male šanse da se ovo i dogodi.\n- Mišljenja sam da u narednom periodu ipak nećemo moći u njihova letovališta. Evropska unija 15. ili 16. avgusta revidira listu, postoji šansa za Grčku, ali ne bi trebalo previše računati na letovanje tamo ove sezone - zaključio je Seničić.\nPodsetimo, danas su stigle i nezvanične informacije da će grčke granice za srpske turiste ostati zatvorene barem do 1. septembra.\nBONUS VIDEO: Ispovest Srbina zaglavljenog na bugarsko-grčkoj granici\nSrpski turisti mogu na letovanje u OVE TRI ZEMLJE: Dr Tiodorović o merama nadzora pri povratku u Srbiju\nLufthanza uvodi testiranje na koronu PRE UKRCAVANJA na međunarodnim letovima\nTAKO JE MALO TREBALO Banjaluka izgubila titulu Evropska prestonica kulture zbog JEDNOG GLASA


Radončiću prekršena prava, povrijeđena privatnost i nanijeta šteta reputaciji – dijalogin.tv\nRadončiću prekršena prava, povrijeđena privatnost i nanijeta šteta reputaciji\nNakon što je Komisija Evropske unije za rad EULEX-a utvrdila da su Fahrudinu Radončiću prekršena prava, povrijeđena mu privatnost i nanijeta šteta reputaciji, njegov pravni tim je najavio da će narednih dana odlučiti o podnošenju tužbe vrijedne više miliona dolara u Washingtonu, saopćeno je iz Pres-službe SBB-a.\nUz to će, kako se navodi, biti podnijete i dodatne tužbe protiv tužioca Tužilaštva BiH Dubravka Čampare.\n– On je suportovao kosovskog kolegu pogrešnim ulaznim informacijama i time značajno partipicirao u političkom procesu protiv Radončića i političkim štetama koje je predsjednik SBB-a imao u izbornoj kampanji za člana Predsjedništva BiH 2014. godine. Kao što je poznato, nezakonito spominjanje Radončičevog imena na Kosovu, dogodilo se u istom periodu kada je on obznanio svoju kandidaturu. Cijeli proces „stigmatiziranja Radončića“ praktično je montiran u Sarajevu, dok je tužilac Hughesbio neka vrsta oficijelnog spikera tužilačko-političke montaže iz Sarajeva – navodi se u saopćenju.\nKako se nadalje navodi, Komisija Evropske unije za rad EULEX-a naložila je šefu ove misije u Prištini da donese deklaraciju o kršenju ljudskih prava lidera SBB-a i delegata u Domu naroda Parlamentarne skupštine BiH.\nNaime, 26.septembra 2014. godine, putem svog punomoćnika John Jonesa, Fahrudin Radončić je dostavio pritužbu nezavisnom tijelu Evropske unije (HRRP) koje nadzire rad EULEX-a u oblasti ljudskih prava (člana 8. Evropske Konvencije za ljudska prava) od Eulexovog tužioca Andrew Hughes-a, angažiranog u sklopu predmeta protiv Nasera Keljmendija.


Dodik: Netačne tvrdnje da su četiri bebe dobile sepsu u bolnici - Srpskacafe\nFoto: Bolnica Gradiška\nSubota, 28.05.2022., 15:30 Ponedjeljak, 30.05.2022., 00:05\nDirektor Bolnice Gradiška Rajko Dodik izjavio je Srni da nisu tačne objave pojedinih medija da su četiri bebe rođene u ovoj ustanovi dobile sepsu, nego da je kod dvoje novorođenačadi mikrobiološki potvrđeno prisustvo bakterije klepsijele koja izaziva interhospitalnu infekciju.\n“Te bebe su imale povišen CRP i upućene su na dalje liječenje u UKC u Banjaluku. Sve dalje priče, da nije radio sterilizator i slično, nisu istinite”, naglasio je Dodik.\nOn je naveo da su se ova dva slučaja infekcije kod beba desila prije sedam do deset dana, te da su u Bolnici blagovremeno reagovali kako bi utvrdili uzroke.\n“Zasjedala je komisija za interhospitalne infekcije koja je donijela odgovarajuće mjere s ciljem utvrđivanja uzroka”, rekao je Dodik i istakao da dezinfikovana i okrečna prostorija za porođaje.\nOn kaže da je u dva dva prirodna porođaja u vazduhu pronađena bakterija klepsijela, te da je kasnije bilo još poroda, ali nije bilo novih sličajeva infekcije.\nDodik kaže da uzrok nije utvrđen, te da je moguće i da je “neka od prodilja asimptomatski donijela bakteriju”.


Nataša Bogojević | Udruženje kompozitora Srbije\nAktuelnosti / Tribina kompozitora / 30.Tribina / Nataša Bogojević\nNataša Bogojević (1966) studirala je kompoziciju (klasa Srđana Hofmana) i klavir na Fakultetu Muzičke Umetnosti u Beogradu). Pohađala je i kurseve za elektronsku muziku kod Vladana Radovanovića (Elektronski Studio Radio Beograda) i filmsku muziku kod Enia Simeona u Italiji.\nOd 1995. koncertnu, kompozitorsku i pedagošku karijeru nastavlja u Čikagu, USA gde predaje na univerzitetu DePaul i u vlastitom studiju Musica Natasha.\nKomponuje dela uglavnom za kamerne ansamble kao i vokalnu, filmsku i scensku muziku, dela za simfonijski orkestar itd.\nDobitnik je mnogih nagrada i priznanja: između ostalog, 2017. godine osvojila je prestižnu američku nagradu Joseph Jefferson Award za originalnu muziku u pozorišnoj predstavi Krotka Fjodora Dostojevskog. Od ostalih priznanja treba istaći 10 najboljih na Tribini Kompozitora UNESCO u Parizu, Oktobarsku nagradu i Nagradu UKS-a, Radio Beograd Susretanja itd.\nDela Nataše Bogojević izvodili su renomirani solisti, ansambli i orkestri širom sveta dok je njena biografija objavljena u svim izdanjima Who Is Who kao i u knijzi The World of Woman in Classical Music autorke En Grej (Seven Locks Press, 2007).\nRinnovata Follia prevedeno sa italijanskog znači „Renovirano ludilo”, „Novo ludilo” ili „Ludilo – La follia“ – koje se stalno vraća na neki drugi način. Delo je nastalo na poziv violiste Saše Mirkovića, za tematski koncert La follia i premijerno je izvedeno u novembru 2019. godine u sali bioskopa Balkan. Kao odgovor na savremeni trenutak, kompozitori su kao polaznu inspiraciju koristili jednu od najstarijih upamćenih melodija koja se često koristila i u baroku – temu La follia.\nForma moje kompozicije na neki način predstavlja reviziju pasakalje ili čakone. Kao i u originalu ove istorijske forme, tipičan je spor tempo i trodelni metar. Ležeće harmonije imaju ulogu linije šifrovanog basa iznad kojih se slobodno formiraju varijacije ekspresivnih čestica teme iz Korelijevih i Vivaldijevih follia. Varijacije nemaju ni tradicionalan ni progresivan tok, nekad su samo repeticija jednog motiva, a nekad imaju igrački karakter. Između variacionih odseka, u pozadini se može naslutiti eho kao reminiscencija Baroknih La follia tema.


VLADA SRBIJE DONELA ODLUKU! Evo kako će se od sutra ulaziti u našu zemlju! (Video) - Informer\nKako Informer saznaje, Vlada Srbije sastala se danas u 13 časova i razmatrala preporuke Kriznog štaba za zaštitu zdravlja stanovništva od zarazne bolesti Covid-19.\nSvi koji su "zdravstveno sumnjivi" biće pod epidemiološkim nadzorom. Njima će se uručivati zdravstvena upozorenja u kojima se navodi da ulaze na teritoriju na kojoj virus još uvek cirkuliše, kao i načini prevencije infekcije.\nSrbija Vlada Srbije odluka granice testovi krizni štab Korona koronavirus


Aerodrom 'Nikola Tesla' u 2018. uslužio 5.4 odsto više putnika - Novosti - Turistički svet\nAerodrom "Nikola Tesla" u 2018. uslužio 5.4 odsto više putnika\nBeogradski Aerodrom "Nikola Tesla" u poslednjem kvartalu prošle godine uslužio je 1.22 miliona putnika što je rast od dva odsto u odnosu na isti period prethodne godine, saopštio je francuski VINCI koji je preuzeo upravljanje ovom kompanijom krajem decembra.\nNa godišnjem nivou, Aerodrom "Nikola Tesla" je uslužio 5.64 miliona putnika što predstavlja rast od 5.4 odsto u odnosu na 2017. godinu. Prethodna uprava kompanije očekivala je rezultat na godišnjem nivou između 5.8 i šest miliona putnika.\nVINCI je krajem decembra preuzeo upravljanje nad kompanijom, čime je i zvanično otpočela 25-ogodišnja koncesija. Prema ranijim navodima novog upravljača Aerodroma „Nikola Tesla", broj putnika do 2030. godine bi trebalo da dostigne 10 miliona odnosno 15 miliona do kraja koncesionog perioda.


Novopazarski mediji između političkih uticaja, nemaštine i (ne)profesionalizma\nSlavko Ćuruvija fondacija je prethodnih meseci, kroz razgovore sa predstavnicima medija i civilnog sektora na lokalu, kao i istraživanje javnog mnjenja, ispitivala medijsku scenu u Novom Pazaru. Na završnom, javnom događaju, novinari i vlasnici pojedinih medija, predstavnici lokalne samouprave i nevladinih organizacija imali su prilike da suoče svoje stavove o situaciji u lokalnim medijima.\nNa debati „Kakve medije želiš“ koja je održana 19. oktobra, učestvovali su Ishak Slezović iz lokalnog Radija Sto plus, Sead Biberović, izvršni direktor organizacije Urban-IN, Jasmina Kruševljanin Bondžuković, načelnica Odeljenja za informisanje Grada Novog Pazara, i Ilir Gaši, programski direktor Slavko Ćuruvija fondacije.\nSlezović, kao predstavnik medija, napomenuo je da Radio Sto plus potencira tri stvari koje smatraju najbitnijim za građane.\n„Tri činioca su važna za definisanje javnog interesa u ovoj sredini – da Novopazarci znaju kako funkcioniše lokalna samouprava, kako se troši lokalni budžet i da znaju kako stoje stvari između Bošnjaka, nacionalne manjine koja živi na ovom području, i centralne vlasti u Srbiji“, naveo je on i dodao da su „boljke naših medija pristrasnost, neprofesionalizam i odsustvo želje da se bilo šta promeni u boljem pravcu“.\nPo mišljenju Seada Biberovića, naročit problem u ovom gradu je to što sami građani nisu dovoljno zainteresovani za rad lokalne samouprave i trošenje njihovog novca.\n„Mislim da kod njih i dalje preovlađuje način razmišljanja ‘to je politika, time samo političari treba da se bave’. Tu vidim značaj medija, ne samo u informisanju, nego i edukovanju i motivisanju građana i građanki da se zainteresuju i uključe u taj proces“, rekao je Biberović.\nRTV Novi Pazar na mesečnom nivou košta sigurno negde oko 5,5 do šest miliona… Mogu da stanem pred kim god hoćete i mogu da opravdam svaki cent dobijenog novca i da vam kažem da nam je to malo. Možda nekom to deluje apsurdno, ali nama je to malo (Denis Mavrić)\nSa druge strane, Jasmina Kruševljanin Bondžuković iz Odseka za informisanje Novog Pazara napominje da je lokalna samouprava veoma otvorena za medije i da nastoji da uključi građane u ono što ih se direktno tiče.\n„Sistem nije idealan, kao što nije bilo gde u svetu, ali mi smo zainteresovani da ono što se tiče svih ljudi bude njima i dostupno. Imali smo 2011. desetine nerešenih predmeta po zahtevima od javnog značaja, probleme sa poverenikom… U međuvremenu se ta slika, uz veliki trud da ljudima damo odgovore koji ih se tiču – drastično promenila. Sada više nemamo tih nerešenih predmeta“, istakla je ona.\nDa je situacija u Novom Pazaru dobra smatra i dopisnik FoNeta Enes Halilović, koji je rekao da su televizije u Novom Pazaru najbolje u Srbiji, tehnički opremljene i visoko profesionalne – veoma su, kaže, korektne prema svim političkim akterima, a takođe, na njima nema sadržaja „zbog kojih bi se ja stideo svog deteta ili obrnuto“.\n„Pomenuli ste da u medijima ima malo priloga o korupciji. Možda bi mediji i pisali o korupciji, ali nju treba da rešavaju tužilaštvo, sud, policija, državni organi. Koliko je ljudi u zadnjih 10 godina osuđeno zbog korupcije? Vrlo mali broj. Mediji mogu da nametnu priču, ali ne mogu oni da budu glavni izvršitelji pravde. Mediji su samo servis društva“, istakao je Halilović. On je dodao i da novinari rade za male plate, kao i da poslednjih godina nema stranih donacija medijima. Za Halilovića nije neobično ako su mediji pod uticajem politike, „jer je tako svuda u svetu“.\nVlasnik TV Sandžak Salahudin Fetić smatra da ne treba stavljati akcenat na to „ko kome pripada i ko je u čijem vlasništvu, već na to ko kako izveštava“.\nSlezović: Sukoba nema, sve je pod kontrolom\nNa pitanje o tome kako se na rad medija odražava podeljenost između tri najuticajnije političke partije, Ishak Slezović je naveo da političkih sukoba u ovom gradu zapravo nema, jer „postoje tri partije koje su u savezu sa ovim ili onim, a svi sarađuju sa Srpskom naprednom strankom“, a mediji se, kaže, toj situaciji prilagođavaju.\n„Ako hoćemo da analiziramo situaciju u novopazarskim medijima, videćemo da je sve pod kontrolom iz prostog razloga što su sva tri politička aktera na istoj političkoj liniji u ovoj ili onoj ravni sa SNS. Svi mediji balansiraju između ove tri opcije, čekaju trenutak hoće li se nešto promeniti i kada će oni ponovo zauzeti svoj stav. Bitno je da svako ko prati neki medij pogleda da li na tom mediju ima ijedna reč protiv neke osobe ili partije ili drugog medija. Ako nema, onda je taj medij nečiji“, naveo je Slezović.\nPodela projektnog kolača\nNa tribini je bilo reči i o projektnom sufinansiranju – konkurs je sproveden na tri godine koje se uskoro navršavaju, a od ukupnog iznosa je RTV Novi Pazar dobila oko 150 miliona, dok su svi ostali podelili oko 18 miliona dinara.\nSagovornici, međutim, nisu izneli konkretan sud o tome da li je informisanje Novopazaraca time unapređeno ili ne.\n„Mislim da je jako kratko vremena prošlo od početka ovakvog sufinansiranja da bismo mogli da vidimo da li je informisanje kod građana i građanki bolje. Ja imam nekakvu percepciju da je medijska slika možda za nijansu bolja od prethodnih godina, ali čini mi se da je to bolje još uvek primetno na tehničkom nivou nego što je to sadržajno“, rekao je Sead Biberović.\nIshak Slezović je istakao da su tri godine predug period da bi se znalo „da li ste pare dali na pravu adresu, naročito kada prvi put to radite“.\n„Ja se bojim da ćemo dobiti još jedan konkurs na tri godine i da će ponovo biti sredstva opredeljena televiziji, mediju koji je blizak toj partiji. Ukoliko se to desi imaćemo status quo koji neće izaći na dobro. Činjenica je da su širom Srbije sredstva opredeljivana medijima za koje svi znaju da su bliski vladajućoj partiji“, rekao je on.\nSve je pod kontrolom iz prostog razloga što su sva tri politička aktera na istoj političkoj liniji u ovoj ili onoj ravni sa SNS. Svi mediji balansiraju između ove tri opcije, čekaju trenutak hoće li se nešto promeniti i kada će oni ponovo zauzeti svoj stav. (Ishak Slezović)\nDenis Mavrić, direktor i glavni i odgovorni urednik RTV Novi Pazar, istakao je da, dok je ova televizija bila javno preduzeće dobijala je oko sedam miliona dinara mesečno, a sa ovim projektom dobijaju nešto više od četiri miliona.\n„Televizija na mesečnom nivou košta sigurno negde oko 5,5 do šest miliona. Od marketinga mi za celu godinu možemo da uzmemo pet miliona dinara. Mogu da stanem pred kim god hoćete i mogu da opravdam svaki cent dobijenog novca i da vam kažem da nam je to malo. Možda nekom to deluje apsurdno, ali nama je to malo“, navodi on.\nMavrić je dodao da je sve bilo po zakonu – konkurs je bio javan, a ova televizija je podnela projekat napisan na više stotina stranica.\n„Projekat je bio sveobuhvatan, vrlo kvalitetan i garantujem najbolji na konkursu. I na osnovu tog projekta smo dobili 4.211.000 dinara na mesečnom nivou od strane lokalne samouprave“, kaže on i dodaje da su „svaki dinar opravdali preko godišnjih finansijskih i narativnih izveštaja“.\nSalahudin Fetić, direktor TV Sandžak je, međutim, rekao da je nepravilnosti na konkursu bilo – „od raspisivanja, sprovođenja konkursa, preko izrade dokumentacije, komisije, raspodele sredstava, do sukoba interesa gradonačelnika koji je bio u vlasničkoj strukturi RTV Novi Pazar“.\nGradski većnik u Novom Pazaru Mirsad Jusufović je zamerio organizatorima tribine što se prevelika pažnja posvećuje radu gradske uprave, i konstatovao da ima i drugih tema koje su važne, a koje bi bolje odgovorile na pitanje „Kakve lokalne medije želiš“.\n„Da li je cilj tribine da kompletan rad, zalaganje, napor i htenja trećeg sektora posvetimo tome da kvalitetnije izveštavaju o radu loklane samouprave, a to što neće imati dobro izveštavanje u kulturi, sportu, NVO, zdravstvu, marginalizovanim manjinama… Niko ne beži od toga da se priča i o izveštavanju i komunikaciji između medija i lokalne samouprave, ali da je li je medij treba da se bavi samo i isključivo lokalnom samoupravom“, rekao je Jusufović.\nGRAĐANI ZADOVOLJNI MEDIJIMA, ALI MISLE DA SU NOVINARI POD KONTROLOM\nPrema rezultatima istraživanja javnog mnjenja, koje je na uzorku od 200 ljudi telefonskom anketom sprovela Fondacija, većina građana Novog Pazara se izjasnila da su zadovoljni izveštavanjem lokalnih medija, ali se istovremeno 44 odsto njih izjasnilo da novinari rade pod nečijim uticajem, 64 odsto njih se o svim događajima informiše iz lokalnih medija, i to pre svega na RTV Novi Pazar, koju je kao glavni izvor informisanja istaklo 82,7 odsto građana.\nCilj projekta koji u saradnji sa USAID-om realizuje Fondacija jeste da se, nakon serije razgovora i istraživanja u osam gradova u Srbiji, zaključci i preporuke predaju onima koji rade na izradi nove medijske strategije i izmenama medijskih zakona.\n„Mi želimo da razultate ovih razgovora predstavimo onima koji donose odluke kada su mediji u pitanju. U toku je rad na pripremi nove medijske strategije i mi ćemo se truditi da budemo što bliže tom procesu i da u što većoj meri pokušamo da ga usmeravamo tako da u što većoj meri uzme u obzir mišljenje ljudi ovde i drugim gradovima koje posećujemo“, rekao je Ilir Gaši.\nIstraživanje javnog mjenja o lokalnim medijima u Novom Pazaru (PDF)\nIzveštaj o kvalitetu javnog informisanja i stanju medijske scene u Novom Pazaru (PDF)


Biden se obratio naciji: U ratu smo sa virusom, ne jedni sa drugima\nNovoizabrani predsjednik Joe Biden obraća se javnosti iz teatra Queen u Vilmingtonu u Delaveru, 25. novembra 2020.\nNovoizabrani predsjednik SAD Joe Biden obratio se Amerikancima pred Dan zahvalnosti, pozivajući na jedinstvo nacije, u borbi protiv koronavirusa ali i mimo toga, i izražavajući nadu da će "sumornu sezonu podjela" zamijeniti doba jedinstva.\n"Znam da je naša zemlja umorna od borbe. Moramo da imamo u vidu da smo u ratu sa virusom, ne jedni sa drugima. Ne jedni sa drugima. Ovo je trenutak kada moramo da budemo čvrsti, udvostručimo napore i ponovo se posvetimo ... svi smo u ovome zajedno."\nPozivajući građane da praznik provedu u najužem krugu porodice ili prijatelja, bez putovanja i većih okupljanja, rekao je da će on i njegova supruga Džil slaviti Dan zahvalnosti samo sa kćerkom i zetom, dok će ostatak porodice takođe slaviti u malim grupama. "Vjerujem da zaslužujete da čujete istinu od svog predsjednika. Moramo da zaustavimo širenje virusa. Dugujemo to ljekarima i bolničarkama i radnicima u prvim borbenim redovima. Dugujemo to svojim sugrađanima", poručio je Biden.\nDan zahvalnosti je praznik kada se milioni Amerikanaca obično okupljaju sa porodicom a mnogi putuju avionom da bi to učinili. Ove godine, imajući u vidu infekcije COVID19 koje haraju širom zemlje, savezna vlada je pozvala ljude da ostanu kod kuće.\n"Znam da možemo da pobijedimo ovaj virus, i hoćemo", dodao je Biden koji je priznao da su Amerikanci umorni od pandemije. "Život će se vratiti u normalu, obećavam vam. Ovo neće trajati zauvijek."\nNovoizabrani predsjednik takođe je govorio o nedavnim izborima, rekavši da Amerikanci ove godine takođe treba da budu zahvalni "na samoj demokratiji", nakon što su u rekordnom broju izašli na izbore u vrijeme pandemije. "Naša demokratija je ove godine bila na probi. A ono što smo saznali je da su građani ove nacije bili na nivou zadatka", poručio je Biden.\nU utorak je Biden izjavio da su Sjedinjene Države "spremne da vode svijet, a ne da se povlače iz njega", nagovještavajući oštar otklon od politike odlazećeg predsjednika Donalda Trumpa "Amerika na prvom mjestu" tokom posljednje četiri godine.\nDok se priprema za preuzimanje funkcije 20. januara, Bajden je rekao da je zemlja "spremna da se suprotstavi našim protivnicima, a ne da odbija naše saveznike. I spremni da se založimo za naše vrednosti".\nIz svog tranzicionog centra u rodnom gradu Vilmingtonu, Delaver, izabrani predsednik predstavio je svoje najviše zvaničnike za spoljnu politiku i nacionalnu bezbednost.\n"Oni oličavaju moje osnovno uverenje da je Amerika najjača kada radi sa saveznicima", rekao je. "Tako mi zaista čuvamo Ameriku bez uplitanja u bespotrebne vojne sukobe, a naše protivnike pod kontrolom i teroriste na bezbednoj udaljenosti".\nBajdenovi odabiri, možda posebno Entonija Blinkena za državnog sekretara, odražavaju globalističko gledište koje se potpuno razlikuje od stava Trampove administracije.\nTokom vladavine Trampa, Sjedinjene Države su se često sukobljavale sa dugogodišnjim zapadnim saveznicima, dok je američki lider izgledao lagodno sa autokratama kao što su ruski predsednik Vladimir Putin, turski predsednik Redžep Tajip Erdogan i severnokorejski lider Kim Džong Un.\nBajden je rekao: "Amerika ne predvodi samo primerom svoje moći, već snagom našeg svog primera".\nRekao je da zvaničnici koje je imenovao "neće samo popravljati, već će ponovo osmisliti američku spoljnu politiku i nacionalnu bezbednost za sledeću generaciju. I oni će mi reći šta ja treba da znam, a ne ono što želim da znam".\nSa druge strane, predsednik Donald Tramp nastavlja svoje dalekometne pokušaje da ospori Bajdenovu pobedu na izborima 3. novembra.\nU ponedeljak uveče, Tramp je prećutao to što je njegova administracija iznela "konstataciju" da je Bajden najverovatniji pobednik, čime je omogućio Bajdenovoj tranziciji da ide napred.\nAli on nije priznao poraz i nastavlja da vodi tužbe osporavajući ishod izbora.\nBiden predstavio tim za nacionalnu bezbjednost: "Amerika se vraća" kao globalni lider\nPrvi Bidenov interview nakon izbora: Predsjednik Trump je promijenio svijet


Vozač lišen slobode zbog upravljanja vozilom pod dejstvom opojnih droga\nNa području Policijske uprave Prijedor, u periodu od 24. do 26.07.2020. godine, u okviru kampanje Ministarstva unutrašnjih poslova Republike Srpske „Vozi oprezno-putuj bezbjedno“, realizovana je lokalna akcija Policijskih stanica, u cilju pojačane kontrole učesnika u saobraćaju, sa akcentom na kontrolu vozača i upravljanja vozilom pod dejstvom alkohola.\nPrilikom kontrole psihofizičkog stanja vozača, od ukupnog broja kontrolisanih, 40 vozača isključeno je iz saobraćaja zbog upravljanja vozilom pod dejstvom alkohola. Zbog utvrđene koncentracije alkohola u organizmu u količini preko 1,5 g/kg, prema osam vozača primjenjena je mjera zadržavanja lišenjem slobode, u trajanju do 12 časova. Slobode je lišen i jedan vozač zbog upravljanja vozilom pod dejstvom opojnih droga.\nTokom akcije, sankcionisana su i 43 učesnika u saobraćaju, zbog počinjenih prekršaja iz oblasti bezbjednosti saobraćaja, koji nisu bili akcenat kontrole.


Srbija: Vulin žestoko reagovao na izjave Edija Rame o raznim zločinima\nMinistar odbrane Srbije Aleksandar Vulin žestoko je napao albanskog premijera Edija Ramu, koji na Kosovu od ponedeljka boravi u dvodnevnoj poseti. Ova poseta je usledila ubrzo nakon što je Specijalni tužilac saopštio da su kosovski predsednik Hashim Thaci i bivši predsednik parlamenta Kadri Veseli optuženi za ratne zločine i zločine protiv čovečnosti.\nOno što je privuklo Vulinovu ljutnju je objavljivanje videa u kojem albanski premijer optužuje Srbiju za ratne zločine počinjene na Kosovu.\n„Da je Edi Rama ikada bio dovoljno iskren da pročita izveštaj Dika Martija, znao bi da su oteti Srbi sa Kosova i Metohije, čiji su organi izvađeni a zatim prodati, bili na albanskom tlu gde je on premijer. Takođe bi znao da su otmice Srba, ubistva njihovih političkih protivnika među Albancima, ubistva i mučenja Roma, Crnogoraca, Bosanaca organizovani i odobreni od Hashima Thacija, Kadrija Veselija i mnogih drugih terorista UCK “, piše u saopštenju objavio Aleksandar Vulin na veb stranici Ministarstva odbrane.\n“Rama voli da priča o pomirenju, ali samo ako to znači kažnjavanje Srba i ćutanje o stvaranju Velike Albanije”, nastavio je Vulin.\nZaključujući izjavu, srpski ministar odbrane naglasio je da je „predsednik Vučić jedini predsednik na Balkanu koji iskreno želi mir. Ne verujem da su njegove želje iste kao kod Edija Rame. Ne znam da li će sud za ratne zločine osnovan po takozvanom kosovskom zakonu zaista suditi ubicama Srba, ali znam da zlo albanskih terorista više ne može biti skriveno i Raminom prijateljstvu se ne može verovati“, primetio je Aleksandar Vulin ./ibna


Šou FBI s ruskim biznismenom: Kao u stara, dobra, kaubojska vremena\nAmeričkom FBI „javila“ se kompanija na čijem je čelu ruski biznismen Jevgenij Prigožin dostavljajući njegovu adresu u Sankt Peterburgu i odgovarajući tako na objavu američke agencije da će onoga ko pruži pouzdane informacije o tome nagraditi sa 250.000 dolara. Namera im je bila da ukažu na sav apsurd poteza Amerike. Kako?\nUsled kontinuiranih navoda o izbornim krađama na predsedničkim izborima 2020. koje su izneli Donald Tramp i njegov pravni tim, FBI je navodno zatražio dosijee nezavisne istrage koji dokazuju da su ljudi glasali u više država.\nSAD optužile Rusiju za pokušaj upada u mreže lokalnih vlasti\nSjedinjene Američke Države ponovo su optužile Rusiju da pokušava da izvrši upad u mreže lokalnih vlasti na državnom i opštinskom nivou, navodi se u zajedničkoj izjavi FBI i Ministarstva za nacionalnu bezbednost.\nTramp optužuje „Njujork tajms“ za kršenje zakona\nAmerički predsednik Donald Tramp optužio je „Njujork tajms“ za davanje lažnih informacija Federalnom istražnom birou (FBI) u okviru „ruskog slučaja“.


PUKLA BRUKA, DODIKA NEĆE OPRATI STOTINU VODA: IZA INSTITUCIJE OD POSEBNOG INTERESA REPUBLIKE SRPSKE NA RAČUNU OSTALO 850 KM… | Hayat.ba\nPUKLA BRUKA, DODIKA NEĆE OPRATI STOTINU VODA: IZA INSTITUCIJE OD POSEBNOG INTERESA REPUBLIKE SRPSKE NA RAČUNU OSTALO 850 KM…\nRazlučni i izlučni povjerioci namireni su u ukupnom iznosu od 720.049 KM, povjerioci višeg isplatnog reda dobili su 169.045 KM, a što iznosi 100 posto njihovih priznatih potraživanja.\nPovjerioci opšteg isplatnog reda namireni su sa 2,85 miliona KM ili oko 65 posto priznatih potraživanja.\nArhivsku građu „Urbanističkog zavoda RS“ preuzeo je Institut za urbanizam, građevinarstvo i ekologiju Banja Luka, piše Slobodna Bosna.\nPodsjećamo, banjalučki biznismen Jovo Vidović do 2005. godine postao je vlasnik skoro 50 posto akcija „Urbanističkog zavoda“, da bi Zavod u aprilu 2011. godine završio u stečaju. Poslije toga, u decembru iste godine, Vlada RS postala je stoodstotni vlasnik tog preduzeća, koji je preregistrovan u „Novi urbanistički zavod“.\nStvar je stečajnog upravnika na koji način će tretirati radnike Urbanističkog zavoda RS-a koji su usko specijalizovani za određene djelatnosti i oni su sasvim potrebni budućoj funkciji Zavoda bilo da ga Vlada RS-a kupi u stečajnom postupku ili da ga Vlada formira kao posebno javno preduzeće- rekao je tada Dodik novinarima u Banjoj Luci.


16. Jul 2000 17:21 (GMT+01:00)\nVlada Crne Gore uputila Savetu bezbednosti dokument o odnosima sa Srbijom\n"Srbija se oglušila o sve naše predloge, jer im sadašnji odnosi dominacije više odgovaraju"\nPODGORICA - Vlada Crne Gore uputila je Savetu bezbednosti UN dokument o odnosima sa Srbijom, kao i Rezoluciju o zaštiti prava i interesa Crne Gore i njenih građana koju je, posle promena Ustava SRJ, crnogorski parlament usvojio 9. jula. Dokument, koji je svim članicama UN dostavljen preko misije Slovenije u svetskoj organizaciji, integralno su objavile podgoričke "Vijesti".\nU dokumentu se naglašava da se savezni organi koriste ne samo protiv volje crnogorskih legalnih vlasti, već i protiv Crne Gore, "s namerom da je ekonomski i generalno iscrpljuju, politički destabilizuju i svrgnu demokratski izabranu vlast, bez ustezanja od pokušaja da se izazovu unutrašnji sukobi ili građanski rat".\nU dokumentu se podseća da su pregovori u vezi s kosovskom krizom, koji su okončani neuspehom i doveli do NATO bombardovanja, održani bez predstavnika crnogorske vlasti.\nVrhovni savet odbrane, kako se navodi, donosio je odluke bez učešća predsednika Crne Gore Mila Đukanovića, "a te odluke imale su teške posledice za ljudske živote, materijalnu štetu, privrednu i ukupnu aktivnost i razvoj Crne Gore i njenu međunarodnu saradnju". Dodaje se da su zbog toga najveću tragediju pretrpeli i još trpe svi narodi na Kosovu, uključujući i sam srpski narod.\n"Pored izazivanja ljudskih i materijalnih gubitaka, VJ je zloupotrebljena u pokušaju da se preuzmu neke funkcije crnogorskih vlasti", piše u dokumentu.\nIstiče se da su predstavnici legalne vlasti Crne Gore uklonjeni iz svih institucija federalne države i ocenjuje da se rad tih organa prvenstveno koristi protiv interesa Crne Gore.\nTo je slučaj, kako se navodi, s mnogim saveznim organima: unutrašnjim i spoljnim poslovima, odbranom, finansijama, spoljnom trgovinom, carinom, centralnom bankom...\nU dokumentu crnogorske Vlade UN piše i da se Crna Gora uspešno odupire raznim političkim, vojnim, bezbednosnim i ekonomskim pritiscima i blokadama koje nameće Srbija.\nCrna Gora, kako se ističe, uživa sve veću podršku i pomoć, naročito od razvijenih zemalja, a posebno SAD i EU.\nCrnogorska vlada podseća da već duže vremena nadležne savezne vlasti uskraćuju dozvole za preletanje aviona koji bi prevozili strane turiste u Crnu Goru ili kojim bi dolazili istaknuti strani zvaničnici na sastanke s predstavnicima crnogorskih vlasti.\n"Štaviše, Vlada Srbije u odgovoru na mere koje je preduzela Vlada Crne Gore da bi zaštitila ekonomsku i socijalnu bezbednost svojih građana nametnula je sveobuhvatnu, tešku blokadu svih operacija platnog prometa i trgovine robom s Crnom Gorom koja traje nekoliko meseci", navodi se u ovom dokumentu.\nOcenjuje se da je Crna Gora, zahvaljujući sve većoj i snažnijoj podršci svojih građana, uspela da se odupre takvim pritiscima, sačuvavši dobre međuetničke i međuverske odnose i, uz to, da ponudi sklonište izbeglicama iz Hrvatske i BiH.\n"Uprkos dijametralno suprotnim političkim opcijama u Srbiji i Crnoj Gori i potpuno neravnopravnim međusobnim odnosima, Crna Gora je pokazala konstruktivan pristup, kao i želju da bude u dobrim odnosima sa Srbijom i da sačuva neki vid zajednica s njom", navodi se u dokumentu.\nUpozorava se, međutim, da su se državne vlasti Srbije oglušile o sve inicijative i predloge Crne Gore, "jer im sadašnji odnosi dominacije više odgovaraju".\n"I na unutrašnjem i na spoljnom planu, rukovodstvo Srbije očigledno ne namerava da odustane od svoje sadašnje orijentacije koja je, posle četiri rata, ogromnih patnji ljudi i štete nanete ekonomiji i potpune međunarodne izolacije, dovela zemlju do potpunog kolapsa", navodi se u dokumentu crnogorske Vlade upućenom SB UN.\nSvetozar Marović najavio: Razgovori DPS, SNP i liberala ove nedelje\nFilip Vujanović, premijer Crne Gore, o ustavnim promenama\n"Glas" istražuje: Ko zloupotrebljava junake otadžbine\nKo je ovaj čovek? - Nenad Đorđević\nPosle burnog vikenda, mirnija situacija u gradu na Ibru\nZbog pokušaja ometanja registracije popis do srede\nUmesto lopova, uhapšena žrtva\nU ponedeljak deset godina SPS-a\nŽivadin Jovanović i Nikola Šainović optimisti: Neophodno jedinstvo naroda i države\nEšdaun umesto Kušnera?


Atanacković: Uslov olakšice za privrednike - Dnevni list Danas\nPrvi put se u Socijalno-ekonomskom savetu došlo do konsenzusa kada je u pitanju povećanje minimalne cene rada, izjavio je predsednik Unije poslodavaca Srbije Nebojša Atanacković i istakao da je potrebno podići i ostale zarade, ali da je očigledno da privreda nema snage za tako nešto bez olakšica za privrednike.\n1Piše: FoNet 13. septembra 2017. 10.34\n„Uvek su sindikati, pa i ovaj put, tražili više, polazeći od socijalnog položaja onih koji primaju te minimalne zarade. Mi zaista smatramo da je potrebno podići ne samo minimalnu platu nego i ostale zarade, ali očigledno je da privreda nema snage za tako nešto bez olakšica privrednicma“, rekao je Atanacković gostujući u Dnevniku RTS.\n„Na početku razgovora juče smo rekli da možemo prihvatiti bilo koje povećanje pod uslovom da se to ne odrazi na lošije poslovanje u narednoj godini… Bili smo spremni da prihvatimo povećanje koje bi bilo na nivou projektovanog BDP, negde oko tri odsto, ništa više od toga.\nSpremni smo da prihvatimo i više, 154 koliko su tražili sindikati, ako se vlada odrekne dodatnog prihoda. Nije logično da više damo zaposlenom, a da i država uzme više kroz budžet“, objasnio je Atanacković.\nNa pitanje da li će jedna od tema sa predstavnicima MMF biti i pitanje neoporezivog dela zarada, Atanacković kaže da će verovatno biti, iako je to manje značajna tema u tom razgovoru od teme povećanja plata u određenim sektorima javne potrošnje.\n„Nisam siguran da će to uzeti pažnju, ali povećanje od 10 odsto je ozbiljno povećanje jer je bilo manje od osam odsto u prethodnom periodu“, istakao je predsednik Unije poslodavaca.\n„Očigledno da zbog toga što se linearno oporezuju zarade i preraspodela ne možemo da očekujemo bogzna kakvo povećanje, jer je rast BDP ograničen. Očekivali smo da će biti tri ili više odsto. Daj bože da bude preko dva, ali to je nedovoljno da bi zarade mogle da rastu na nivou od 10 odsto ili više od toga. Sve preko toga bi nas vuklo u inflaciju ili nova zaduživanja“, upozorio je Atanacković. (kraj) sv\n„Očekujemo uvek neke investicije iz sveta, a razglog je suviše veliko opterećenje privrede. Imamo relativno skroman porez na profit, koji je 15 odsto, ali mi do profita ne možemo doći zbog parafiskalnih nameta, tako da je privredniku svejedno, on na kraju vidi sam rezultat, ako nema mesta za nove investicije, za širenje posla, nova zapošljavanja, onda privreda ostaje tu gde je, a očekivati razvoj iz direktnih stranih investicija nije dugo održiv“, zaključio je Atanacković.\nnebojsa atanackovic, unija poslodavacaBeograd\n13. septembra 2017. u 22.39\nDraga gospodo ministri ciji prijatelji imaju privatne biznise od kad se to preduzeca dele na velicinu po broju zaposlenih? Zar nije logicno da se dele na prihode? Prema prihodima odredjujte i plate. Sve dok to ne uradite pretice vam nemiri u strajkovi.


Nepovoljna epidemiološka situacija u Sremu (VIDEO) – RTV Centar Srem\n24/02/2021 sofija Srem, Zdravlje 0\nEpidemiološka situacija u Sremu i dalje je vanredna sa stabilizacijom trenda obolevanja na visokim nivoima, rekla je nakon sednice Štaba za vanredne situacije dr Nada Zec Petković, direktorka mitrovačkog Zavoda za javno zdravlje. Ukupan broj aktivnih slučajeva zaraženih korona virusom u Sremu iznosi 519, od čega 117 u Sremskoj Mitrovici, 173 u Staroj Pazovi, 71 u Rumi, 68 u Inđiji, 8 u Irigu, 43 u Šidu i 39 u Pećincima.\nU protekla 24 časa, u Sremu je zabeleženo 39 novoobolelih, od čega 6 u Sremskoj Mitrovici, 17 u Staroj Pazovi, 4 u Rumi, 7 u Inđiji, 1 u Irigu, 2 u Šidu i 2 u Pećincima. Veći porast broja novoobolelih beleži se u Staroj Pazovi i Pećincima.\nVakcinacija protiv korona virusa u Sremskoj Mitrovici se nastavlja. Kako je\nnakon sednice Gradskog štaba za vanredne situacije istakao načelnik Službe opšte medicine u mitrovačkom Domu zdravlja dr Adil Elhag, trenutno se vrši vakcinacija prvom dozom Fajzerove i Astra Zeneka vakcine.\nDoktor Adil je izneo podatke i o broju pregleda u kovid ambulanata, a kako se moglo čuti, epidemiološka situacija u Sremu i dalje je vanredna sa\nstabilizacijom trenda obolevanja na visokim nivoima. Ukupan broj aktivnih\nslučajeva zaraženih korona virusom u Sremu iznosi 519, od čega je u Sremskoj Mitrovici 117 osoba obolelo.\nU Korona centru mitrovačke bolnice trenutno se nalazi 56 osoba. Na kovid\nodeljenjima leži njih 49, od čega 27 pozitivnih, a 15 osoba čeka rezultate. Sedam osoba je na intenzivnoj nezi, od čega pet na respiratorima i dvoje na kiseoničkoj podršci. Sremski okrug i dalje prednjači po broju vakcinisanih građana, ali kako ističu lekari nije vreme za opuštanje.


N1info\t28.03.2019 19:43\nDo kraja juna Ford će zatvoriti fabrike automobila u Sankt Peterburgu i Neberežnije Čelnom i fabriku motora u Jelabugi.\nU Rusiji Ford zapošljava oko 3.700 ljudi, prenosi AP.\nKompanija je navela da se tržište automobila u Rusiji sporo oporavlja posle višegodišnje krize i da se kreće ka jeftinijim vozilima.\nU Rusiji će se Ford fokusirati isključivo na kombije "Tranzit".\nFord je godinama smanjivao proizvodnju u Sankt Peterburgu, zbog slabije potražnje na tržištu.\nProšle godine Ford je u Rusiji zabeležio rast prodaje od šest odsto, pošto su prodata 53.234 vozila.\nU prva dva meseca ove godine, u odnosu na isti period 2018. godine, zabeležen je pad prodaje od 45 odsto, sa 7.566 na 4.168 vozila.


Svečano otvoren 62. Medjunarodni sajam knjiga - Izazov\nSvečano otvoren 62. Medjunarodni sajam knjiga\nBeta 22. oktobra 2017. 18:25\nU Beogradu je danas svečano otvoren 62. Medjunarodni sajam knjiga čiji je počasni gost nemački jezik, a predvidjeno je da u okviru te manifestacije Nemačka, Švajcarska, Austrija i Lihtenštajn predstave svoje savremeno stvaralaštvo sa 350 premijernih naslova.\nSvečano otvaranje sajma počelo je programom „Četiri zemlje – jedan jezik“ u 18 sati a posetioci su imali priliku da se upoznaju sa 1.000 knjiga savremenih autora nemačkog govornog područja.\nOtvaranju u Hali 2 Beogradskog sajma prisustvovao je veliki broj gradjana i posetilaca te manifestacije.\nKapije Beogradskog sajma zvanično su za posetioce otvoreno od 10 časova, a ljubiteljima pisane reči će se do 29. oktobra, pod sloganom „Ključ je u knjigama“, predstaviti 450 izlagača iz Srbije i inostranstva.\nKako je najavljeno, dobitnica Nobelove nagrade za književnost Herta Miler održaće predavanje u ponedeljak u Jugoslovenskom dramskom pozorištu, a gosti sajma biće i Marsel Bajer, Vladimir Kaminer, Jan Vagner, Folker Kučer, Ingo Šulce, Arno Kameniš, Dana Grigorča, Melinda Nadj Abonji, Jonas Lišer, Tereza Preauer, Valentin Grebner, Luc Ratenov i Katrin Regla.\nAmbasadori Nemačke, Austrije i Švajcarske Aksel Ditman, Johanes Ajgner i Filip Ge, kao i princ Stefan od Lihtenštajna će u ponedeljak u okviru progama „Neobična geografija“ zajedno sa piscem i bivšim ambasadorom Srbije u Beču Draganom Velikićem predstaviti svoje zemlje i kulturu.\nKroz različite programe Sajam će obeležiti i 800 godina od krunisanja Stefana Prvovenčanog, 250 godina od rodjenja Filipa Višnjića, 125 Ive Andrića, 150 godina od smrti Šarla Bodlera, vek od smrti Vladislava Petkovića Disa i Milutina Bojića, 170 godina Njegoševog „Gorskog vijenca“, 50 godina od izdavanja romana „Sto godina samoće“ Gabrijela Garsije Markesa i romana „Derviš i smrt“ Meše Selimovića.\nKao i svake godine Školski dan je u četvrtak, 26. oktobra, a porodični dani su 23. i 24. oktobra.


Erdogan mobilisao tursku dijasporu u Nemačkoj - 14.04.2017, Sputnik Srbija\nErdogan mobilisao tursku dijasporu u Nemačkoj\nTurski lider je svojom oštrom retorikom i zatezanjem odnosa ne samo sa Nemačkom već i sa Holandijom, Austrijom i drugim zapadnim zemljama, uspeo da pokrene... 14.04.2017, Sputnik Srbija\n22:15 14.04.2017 (Osveženo: 22:16 14.04.2017)\n© AFP 2021 / ADEM ALTAN Plakati u Turskoj pred referendum\nTurski lider je svojom oštrom retorikom i zatezanjem odnosa ne samo sa Nemačkom već i sa Holandijom, Austrijom i drugim zapadnim zemljama, uspeo da pokrene svojevrstan nacionalni duh turske dijaspore i podigne izlaznost na referendum, što će verovatno ići njemu u korist.\nGrađani Turske u nedelju će glasati na referendumu o predlogu ustavnih reformi kojima se predsedniku te zemlje daju još veća ovlašćenja. Ukoliko reforme budu usvojene, predsednik će ubuduće, između ostalog, sam moći da bira i smenjuje ministre kao i članove visokog sudstva, a imaće mogućnost i da, ukoliko želi, raspusti parlament. Protivnici ustavnih reformi tvrde da će u tom slučaju u Turskoj zavladati autoritarni režim, a da će sva vlast biti koncentrisana u rukama jednog čoveka — Redžepa Tajipa Erdogana.\nVlasti u Ankari angažovale su se da i svoje građane u dijaspori animiraju da izađu na birališta, ali su neke evropske zemlje poput Nemačke, Austrije i Holandije otkazale pojedine mitinge podrške referendumu. Nenad Radičević, dopisnik lista „Politika“ iz Berlina, za Sputnjik, međutim, kaže da je, uprkos otkazivanju skupova i zabrane pojedinim turskim zvaničnicima da se obrate svojim sugrađanima, odziv građana u Nemačkoj bio veliki.\nKako navodi, turski državljani su u konzulatima svoje zemlje širom Nemačke počeli da glasaju još krajem marta, a na birališta je, kaže Radičević, do prošlog ponedeljka izašlo negde oko 50 odsto upisanih birača.\n„Izlaznost dijaspore u Nemačkoj na turskim parlamentarnim izborima bila je oko četrdesetak odsto, od čega je šezdeset odsto glasalo za Erdoganovu partiju. Sadašnji odziv birača od preko pedeset odsto ukazuje na to da je turski lider svojom veoma oštrom retorikom i zatezanjem odnosa ne samo sa Nemačkom već i sa Holandijom, Austrijom i drugim zapadnim zemljama, uspeo da pokrene svojevrstan nacionalni duh turske dijaspore i podigne izlaznost na referendum. Ta činjenica će, najverovatnije, ići njemu u korist i dovesti do toga da veći procenat dijaspore glasa za predložene ustavne reforme“, objašnjava Radičević.\nUzavrela atmosfera između Turske i Nemačke se sada smirila, budući da je glasanje počelo, dodaje Radičević, a procena je da je turska vlast uspela da ostvari svoj cilj i pored okolnosti u kojima su nemačke lokalne vlasti zabranjivale obraćanje turskih ministara na pojedinim mitinzima.\n14 April 2017, 15:32\n„Nemačku čekaju parlamentarni izbori, pa ovdašnje vlasti nisu imale taj komoditet da se pred sopstvenim biračima predstave kao slabašne prema turskim ministrima i predsedniku Erdoganu, pa su tenzije splasnule, jer do zabrane mitinga nije došlo na nacionalnom nivou, te je obraćanja nekih turskih zvaničnika ipak bilo“, kaže Radičević.\nPrema njegovim rečima, nije isključeno da će turska dijaspora u velikoj meri uticati na ishod referenduma, s obzirom na to da poslednje ankete pokazuju da je rezultat između onih koji su za i onih koji su protiv reformi prilično tesan, te će uspeh referenduma, po svoj prilici, odlučiti svega nekoliko procenata.\n„U Nemačkoj postoje veoma jake organizacije koje su pod što formalnom, što neformalnom kontrolom turskih vlasti. Neke su političke, neke religijske, a primera radi, samo jedna od tih religijskih organizacija pod svojom kontrolom ima više od 900 džamija širom Nemačke u koje šalje imame iz Turske, koji su uglavnom svi lojalni Erdoganu. Sa druge strane postoji i ono što je zapravo i bio fokus sukoba Ankare i Nemačke, a to je pitanje ljudi koji su pristalice pokreta Fetulaha Gulena — ’Hizmet‘. Taj pokret i te kako ima svoje pristalice i u Nemačkoj, pa se zapravo i ne zna koliki deo turske dijaspore se zalaže sa Gulena, a koliki za Erdogana“, navodi Radičević.\nKamen spoticanja u odnosima nemačkih i turskih vlasti bio je, objašnjava Radičević, to što nemački zvaničnici i dalje ubeđuju svoje turske kolege da nemaju dokaza da Gulenov pokret stoji iza julskog puča na Erdogana niti da su Gulenove pristalice sve ono za šta ih turski lider optužuje.\nRedžep Tajip Erdogan postaje sultan\n13 Januar 2017, 09:05\nNa pitanje da li se Nemačka pribojava ishoda referenduma u Turskoj, Radičević kaže da su očekivanja u toj zemlji, kao i u dobrom delu Zapadne Evrope, da će referendum proći onako kako Erdogan očekuje.\n„Ono što može da se vidi posle ove Erdoganove kampanje je da se Turska sve više udaljava od EU u smislu evropskih integracija. Podrška turskom članstvu u EU će sigurno pasti, pa mi se čini da će to biti kolateralna šteta ovog referenduma. Sa druge strane, iako neke članice Unije žele da dođe do prekida pregovora sa Turskom, pojedine članice, poput Nemačke, to ne žele jer bi to značilo guranje Ankare od EU. To nije cilj Evropljana jer bi to moglo da ugrozi kako sporazum oko rešavanja izbegličke krize, tako i saradnju u okviru NATO-a. Zato i zvanični Berlin igra pažljivo, sa ponekad oštrim, ali često i blagim reagovanjima na neke druge Erdoganove poteze“, objašnjava Radičević.\nKako kaže, iako je netrpeljivost između EU i Turske sve veća, i dalje će se igrati svojevrsna igra između dve strane, jer svakoj od strana u toj igri nešto treba.


Agile Month: Novembar, mesec agilnog razvoja softvera | PC Press\nAgile Month: Novembar, mesec agilnog razvoja softvera\n12. oktobar 2015. 7. avgust 2017. Andrijana Maksimović\nAgilni razvoj softvera je poslednjih 10 godina postao osnovni način rada u velikim IT kompanijama kao što su Google i Microsoft. Glavni razlog za njegovu popularnost je velika prednost nad tradicionalnim načinom, koji se pokazao kao neefikasan i skup, bar kada je pravljenje softvera u pitanju.\nCela „agilna revolucija“ je počela 2001. godina kada se pojavio Agilni manifest, u kome je navedeno 12 osnovnih principa vezanih za razvoj softvera. Tri osnovna stuba agilnog načina razvoja su transparentnost, prilagodljivost i inspekcija, a pobornici ga još nazivaju i humani razvoj softvera jer pokušava da ukalkuliše i ljudsku prirodu u celu priču.\nJedan od najvećih zagovornika agilnog razvoja softvera je Scrum Allinace, koja u svojoj ponudi ima široku lepezu edukativnih kurseva. Puzzle Software, u saradnji sa ovom renomiranom institucijom , već nekoliko godina organizuje sertifikacione kurseve za sve zainteresovane, a ove godine planiraju u novembru manifestaciju pod nazivom Agile Month.\nTokom Agile Month biće organizovan niz kurseva koji variraju od onih osnovnih kao što je „Introduction to Scrum Framework“, gde polaznici mogu da se informišu o osnovnim pojmovima vezanim za agilni razvoj softvera, preko obuke za Product Owner-a i Scrum Master, pa do naprednih koji su namenjeni osobama koji već primenjuju agilni razvoj u svojim kompanijama.\nOd ovih kurseva posebno bismo izdvojili Agile Requirements, Planning & Estimating, dvodnevni kurs koji vam daje odgovore na pitanja: kako odrediti prioritet u rešavanju korisničkih zahteva tako da poslovna vrednost bude viša, kako vršiti planiranje i procene vremena potrebnog da se odgovori na zahtev klijenta, te kako definisati poslovne zahteve klijenta na tehničkom nivou, kako bi tim mogao blagovremeno i na najbolji način da im odgovori.\nDrugi kurs je Agile Engineering Practices koji se bavi nalaženjem balansa između kvaliteta i produktivnost, te integracijom koda, koji je napravljen tokom sprinta, u softversku celinu. Na ovom kursu ćete naučiti i o pravim procedurama testiranja, kako uraditi „refactoring“ koda, šta je to „tehnical debt“ i tako dalje. Više informacija o „Agile Month“ i samim kursevima možete naći na zvaničnoj prezentaciji koja se nalazi na adresi www.agile-serbia.rs\nTagovi: agile month, agile-serbia.rs, humani razvoj softvera, kurs, Novembar, puzzle software, razvoj softvera, Softver\n← Naučni kalkulator by Microsoft\nPredstavljen ASUS Zenfone Selfie →


ToastAmigo, prvi Android malver koji koristi ''Toast Overlay'' napade\nMobilni telefoni, 13.11.2017, 01:00 AM\nTehnika napada koju su početkom septembra opisali istraživači iz firme Palo Alto Networks prvi put je primenjena u jednoj aktuelnoj kampanji širenja malvera.\nReč je o "Toast Overlay" napadu koji su istraživači opisali kao način korišćenja "toast" obaveštenja, kratkih poruka u iskačućem prozoru koje se na kratko pojavljuju na ekranu i koja su legitiman element korisničkog interfejsa operativnog sistema Android. Ova obaveštenja se mogu iskoristiti za prekrivanje sadržaja aplikacija tako da malveru nije neophodan pristup "Draw on top" dozvoli.\nPalo Alto Networks je odmah o ovoj tehnici napada obavestio Google posle čega je kompanija odmah ispravila propust (CVE-2017-0752).\nSada su istraživači iz kompanije Trend Micro otkrili prvi malver koji koristi "Toast Overlay" napad. Malver koji je nazvan ToastAmigo, bio je sakriven u dve aplikacije koje su se mogle preuzeti iz Googleove Play prodavnice. Obe aplikacije nosile su naziv Smart AppLocker.\nOve aplikacije omogućavaju korisnicima da postave PIN za otvaranje drugih aplikacija koji se razlikuje od onog koji zaključava uređaj.\nKada korisnik pokrene ovakvu aplikaciju, ToastAmigo pokreće "Toast Overlay" napad prikazujući velika "toast" obaveštenja koja pokrivaju ceo ekran i prikazuju lažni interfejs aplikacije.\nU pozadini, ispod "toast" obaveštenja su prave Andoid UI kontrole pomoću kojih žrtve daju malicioznoj aplikaciji dozvolu za Android Accessibility servis, koji omogućava aplikacijama da izvršavaju operacije u ime korisnika.\nDok korisnici misle da rukuju interfejsom jedne aplikacije, oni zapravo imaju interakciju sa Android UI kontrolama koje se nalaze ispod "toast" obaveštenja.\nPosle uspešnog Toast Overlay napada i dobijanja pristupa Android Accessibility sevisu, ToastAmigo izvodi različite operacije i instalira drugu aplikaciju koja sadrži malver AmigoClicker.\nOvaj drugi malver je jednostavni adware koji učitava oglase od čega kriminalci ustvari zarađuju.


Najbolje košarkašice Srbije stižu na turnir u Vrbas - SPORT Vrbas\nPrema odluci Upravnog odbora KSS, a nakon sprovedenog konkursa, domaćin turnira je Ženski košarkaški klub "Vrbas-Medela". Klubu će u organizaciji pomoći Savez sportova opštine Vrbas, s kojim je klub i konkurisao za organizaciju F4 Kupa Srbije. Turnir će biti održan 19. i 20. marta 2016. godine, u Centru za fizičku kulturu "Drago Jovović".\nTomašević je juče o organizaciji turnira razgovarao sa Milanom Glušcem, zamenikom predsednika opštine Vrbas, Jovanom Kovačevićem, članom Opštinskog veća zaduženim za sport i omladinu, kao i sa Bojanom Antonićem, generalnim sekretarom Sportskog saveza opštine Vrbas. Sastanku su prisustvovali i Jovan Bjekić i Dejan Mudreša, predsednik i prvi trener ŽKK "Vrbas-Medela".\n"Znam da poslednjih godina ženski košarkaški klub iz Vrbasa beleži dobre rezultate i dodelom organizacije finalnog turnira Kupe Srbije ovom klubu i gradu, želimo da damo na značaju uspesima koji se beleže. Nadam se da će i drugi prepoznati značaj ženske košarke, a kada društvo stane iza sporta, rezultati neće izostati. Priželjkujem da gledaoci ispune halu na finalnim utakmicama jer ženskoj košarci je potrebna podrška, a ne smemo zaboraviti da smo prvaci Evrope", rekao je Tomašević.\nJovan Kovačević, član Opštinskog veća, izrazio je zadovoljstvo što je Vrbas dobio domaćinstvo finalnog turnira i ocenio da je to dobra prilika za promociju grada i sporta. "Odavno u Vrbasu nismo imali ovako veliko takmičenje. Gledaćemo četiri najbolje ekipe u ženskoj konkurenciji i nadam se da ćemo nakon turnira imati zamah u razvoju košarke, i ženske i muške", rekao je Kovačević.


Novi Zakon o obnovljivim izvorima energije u RS: manje hidroelektrana, više građanske energije |\nNovi Zakon o obnovljivim izvorima energije u RS: manje hidroelektrana, više građanske energije\nNarodna skupština Republike Srpske je usvojila novi Zakon o obnovljivim izvorima energije kojim se uvode novi načini podsticanja proizvodnje energije iz obnovljivih izvora, te se omogućuje građanima da proizvode obnovljivu energiju za sopstvene potrebe.\nNovi sistem podsticaja projekata obnovljivih izvora energije je baziran na aukcijama, što podrazumijeva da će se za svaki novi projekat raspisati aukcija ili tender u kojem će se ocjenjivati sve pristigle ponude. Sistem aukcija nije predviđen za male hidroelektrane što znači da one neće biti predmet razmatranja i davanja podsticaja. U procesu javnih konsultacija na Nacrt Zakona, Centar za životnu sredinu i članice najveće ekološke mreže organizacija Eko BiH su dostavili primjedbe, sugestije i komentare od kojih je dobar dio uvažen i uvršten u konačni Prijedlog ovog zakona. Najveći uspjeh je ukidanje podsticaja za male hidroelektrane veće snage od 150 kW, te ograničavanje podsticaja za mikrohidroelektrane za koje je postojala kontra-inicijativa da se ta snaga poveća na 500 kW što je jedna od preporuka Energetske zajednice. „Ponosni smo na uspjeh koji smo postigli da se podsticaji za hidroelektrane ograniče na ta mikro postrojenja do 150 kW, a još više smo ponosni na činjenicu da veća postrojenja od 150 kW do 10 MW neće biti predmet podsticaja. Time smo dali jedan veliki doprinos zaustavljanju navale gradnje i još više suzili prostor projektima malih hidroelektrana.\nPored toga smo insistirali da se veća prava i mogućnosti obezbijede za projekte „građanske energije“ te su kupci-proizvođači kao i zajednice obnovljive energije po prvi put značajno prepoznati u ovom Zakonu. Tek sada možemo reći, da smo otvorili vrata da građani koji imaju mogućnost i žele da proizvode energiju za sopstvene potrebe, to mogu učiniti bez prevelikih administrativnih i finansijskih poteškoća što je do sada bilo vrlo destimulišuće. Vjerujemo da su kampanja Čuvari rijeka i usvajanje Deklaracije o zaštiti rijeka u Republici Srpskoj doprinijeli ovakvom ishodu“, rekao je Viktor Bjelić iz Centra za životnu sredinu.